text:
ese kang sanyatane : bisa nandukake patrap agal lan alus, kang laras karo kang disrawungi. Kang diarani wong kang bisa manjing ajur-ajer, lire wong kang pinter anggone sesrawungan bisa campur karo golongan rupa-rupa, bisa kekumpulan karo kaum krama , nanging iya ora kidhung yen nuju ana ing pasamuwan para golongan dhedhuwuran. Bisa lelawanan rembug karo kaum tuwa utawa golongan pinisepuh, nanging iya ora kaku yen nuju sesrawungan karo golongan nom-noman utawa kaum liyane kang wis dudu sababage.Bisa manjing ajur-ajer tujuwane bisaa dadi wong kang sugih mitra, kang disenengi wong liyan, kang bisa gawe resepe atine sapa bae satemah kita dhewe bakal luwih seneng urip kita lan luwih gampang anggone golek kemajuwan.Sesrawungan utawa pergaulan ing jaman saiki, wis ora misah-misahake antarane kaum wanita lan kaum priya. Mula saka iku , wajib kita kaum wanita lan kaum priya padha mangerti kepriye cara-carane bergaul manut sopan – santun, lan mangerti uga sepira gedhening paedahe sesrawungan kang ora ngliwati watesing kasusilan.Saiba enak kepenaking rasane ati kita, yen ana ing sajroning pasrawungan kita bisa nglarasake marang swasana ing kono. Yen nuju bergaul karo wong tuwa, bisa nanggapi rembuge, bisa ngempakake lan ngerti marang unggah-ungguh. Saiba sreg lan enake rasa pangrasa kita, yen sajroning pergaulan, kita oleh panganggep saka wong akeh, yen kita bisa manjing ajur – ajer, bisa gawe resep marang sok uwonga, bisa nyenengake wong kang lelawanan rembug utawa lelawanan pegaweyan karo kita.Ing jaman kuna, para leluhur kita wis ndarbeni ngelmu bisane wong manjing ajur – ajer . Saiki kita ngudi bisane ndarbeni pakulinan lan patrap ajur-ajer, ora nedya dianggo nindakake pakaryan kang sasar, nanging saperlu kanggo pawitan anggayuh kemajuwan.Manjing ajur – ajer minangka tuntunan bisaa kanggo sanguning urip kita ngambah laladan kabegjan, kang bisa aweh paedah tumrap dhiri kita lan uga tumrap bebrayan.Tegese tembung :manjing = 1. kw. mlebu, lumebu 2. wis mlebu (ora kena dicopot, diilangi) , rumasuk 3.wis klebu dadi ..... 4. ngrasuk ing (agama)ajur = 1. remuk 2. luluh ajer (ana ing barang cuwer) 3. rusak babar pisanagal = 1. ora lembut 2. kasar, wadhag.kaum krama = wong cilik, buruh.pasamuwan = 1. paklumpukaning wong-wong sawetara 2. pista mangan enak 3. kumpulan sarasehan 4. gegolonganing wong-wong tunggal agama (protestan)sababage = sabarakane, tandhing (mungguhing gedhene, umur-umurane.)satemah = wekasane tundhone.iba = mendahresep = 1. njalari seneng (kepenak) marang pandeleng (pangrungu) 2. suker, nggarap banyurumesep = mlebu ambles tumrap barang cuwer.darbe = duwepawitan = dhuwit kang dianakake (dianggo bebakulan lsp) laladan = tlatah, wewengkon.
Kabar sing paling anyar sing digiyarake ing TV , anggota DPR arep mlancong menyang njaban rangkah arep sinau tata krama. Ora baen-baen negara sing bakal ditekani anggota DPR mau, ora mung negara tangga teparone Indonesia bae nanging menyang Yunani, salah sawijining Negara Eropah sing arang-arang kocap. Aneh ning nyata. Kanthi anane kabar sing kaya mengkono banjur tuwuh pitakonan : Apa anggota DPR saiki wis ora nduweni tata krama ? Tata krama, basa Indonesiane sopan santun utawa etika sing dijupuk saka basa Inggris ethic. Apa ta sing diarani tata krama iku ? Tata krama iku tegese yaiku patrap utawa pratingkah kang becik pangetrape. Wiwit jaman jamajuja, wiwit jaman kuna-kuna bangsa kita kondhang nduweni tata krama sing alus. Ngomong-sangomong, tindak satindak diarah-arah supaya aja nganti nglarani atine liyan. Bangsa kita iku bangsa sing alus bebudene, sanajanta suwargi dokter Soetomo ing bukune Puspita Rinonce ngendika, bangsa kita isih kalah alus tinimbang bangsa Jepang. Iku wis dingendikake nalika taun 1937. Miturut rakyatmerdeka.co.id , alesane menyang Yunani, Nudirman Munir kandha : "Disitu (Yunani) kan tempat lahir filsuf-filsuf terkenal seperti Plato, Aristoteles dan Socrates," Apa tidak bisa lewat internet saja? "Boleh saja kalau di internet ada (hal detil etika di Yunani). Sekarang saya tanya ada tidak di internet. Itu tak bisa lewat internet. Sudah kita cari tidak ada di intenet yang menjelaskan tentang etika.Yang namanya etika itu kan tiap negara beda." Tujuwane tata krama yaiku : memayu ayuning pasrawungan. Apa sing dikarepake ? 1. Mbeciki pasrawungane antarane sapepadhane anggota DPR, kayata : kepriye tata carane sidang, tata carane takon lan njawab pitakonan, tata carane ngajokake pikirane. Kanthi dhasar pikiran sing wening, lan ati sing becik. Lan sing perlu kanggo kepentingane rakyat. Lamun anggota DPR mung mburu kebutuhane dhewe-dhewe utawa golongane wis mesthi bae tetep bakal congkrah ing antarane anggota DPR. Mesthine aturan-aturan kang kaya kaebut ing dhuwur iku rak ya wis diatur wiwit biyen. Apa isih kurang ? 2. Mbeciki srawunge anggota DPR marang rakyat. Kamangka rakyat ing dina iki isih akeh sing uripe isih Senen Kemis, apa sing kaya mangkono ora natoni atine rakyat ? Yen atine rakyat wis ketaton, ya aja nyalahake rakyat yen rakyat ora seneng marang anggota DPR. Apa pancene anggota DPR menyang Yunani arep sinau filsafat ? Yen pancen ngono mbok ya tuku bae buku-buku filsafat sing di pajang ing toko-toko buku. Mula rasanane tanggaku neng warung kopi pinggir dalan : DPR lagi ndhagel.
Manut kapustakan Jawa, jare wong Jawa iku enggoning semu. Tegese enggone semu : gampang ngertine marang pasemoning liyan, sanadyan ta ora dikandhani utawa dipituturi apa kang lagi dikandhut ing atine (karepe) liyan, wis bisa ngerteni. Bisa krasa. Upamane, nalika kita mara dhayoh marang tepungan kita, tanpa kabar luwih dhisik. Nalika kita teka ing omahe kono, wong kang duwe omah nuju dandan apik. Iku, kita kudu wis mangerteni yen kang duwe omah mau arep lunga, embuh menyang endi. Yen mangkono si dhayoh banjur kudu duwe


text:
osipun Gusti Yésus Kristus, ingkang pancèn winastan sang "panutan" (pemimpin) ingkang badhé ngengèn umatipun Israël (Mat. 2:6). Raja Herodès kuwatos menawi panguwaosipun karebat, lan piyambakipun kedah lèngsèr keprabon. Nalika Herodès paring dhawuh dhateng tiyang Majus tetiga kinèn nglajengaken lampahipun madosi jabang bayi Yésus, panjenenganipun sampun ngrancang rancangan awon dhateng jabang bayi Yésus. Punika èstunipun dados pepalang kanggé tiyang Majus tetiga, menawi tiyang tetiga punika wangsul malih dhateng sang raja Herodès. Tiyang-tiyang Majus punika mesthi badhé kécalan kabingahan ageng ingkang katampin nalika pinanggh sang jabang bayi Yésus (ay. 10). Éwasemanten, tiyang Majus tetiga punika kalawau, milih setya tuhu dhateng tuntunanipun Allah lumantar impèn katimbang kedah netepi préntahipun raja Herodès. Pramilia tiyang tetiga kalawau sami nyimpang margi lan mboten wangsul dhateng raja Herodès (ay. 12).
Kita sedaya èstunipun ugi dados tiyang-tiyang ingkang katimbalan kekésahan ing salebeting lampah, saperlu sesarengan kaliyan Allah manggihaken kabingahan, saha mbekta kabar kabingahan kalawau, tumuju dhateng tengahtengahipun jagad, kinanthènan tuntunanipun Allah piyambak. Punapa ingkang katindakaken déning tiyang Majus tetiga, pancèn mujudaken tumindak makarya sesarengan Allah, kanggé milujengaken jagad raya punika. Tiyang Majus tetiga kalawau, sami nyingkiri pepanggihan malih kaliyan raja Herodès kanthi nyimpang margi sanès. Punika mujudaken pakaryan aktip supados jabang bayi Yésus wekasaniipun saged nglajengaken pakaryanipun minangka Putra ontang-antingipun Allah ingkang mbirat dosa kita sami.
Saksisihipun pawartos bab peperangan ing wiwitanipun khotbah punika, kathah ugi pawartos ingkang kita pireng saben dintenipun, bab tiyang-tiyang ingkang sami nganyut tuwuuh awit ngraos bilih gesangipun mboten wonten paédahipun malih. Punika nuwuhaken raos semplah, nglokro, kécalan pangajeng-ajeng, temah nuwuhaken pepénginan kanggé mungkasi gesangipun. Kosok-wangsulipun, wonten ugi sawetawis tiyang ingkang gesangipun kebak raos greget lan pangajeng-ajeng. Mila lajeng tuwuuh krenteg migunakaken gesangipun saksaésaénipun ingkang migunani tiyang kathah. Sikep gesang punika tetéla saged anyasmitani tiyang kathah nindakaken pagesangan ingkang saèstu migunani.
Ibu Térésa, upaminipun, pilih medal saking asrama lan sekolahanipun, ngrucat sedaya sandhang panganggé ingkang sarwa éndah kagantos sandhang panganggé ingkang mirah lan prasaja, saperlu ngabdèkaken gesang pribadinipun kanggé nuwuhaken pangajeng-ajeng tumrap tiyang papa lan sèkèng karana sesakit. Ibu Térésa ugi mboten naté ngersakaken dipun ènget-ènget minangka tiyang ingkang nyasmitani tiyang kathah awit saking kasaénan manahipun. Kosok-wangsulipun, ibu Térésa namung netepi timbalanipun makarya lan ngadhepi sedaya pepalang kanthi manah ingkang lumadi dhateng Allah.
Tiyang Majus tetiga saged pinangggih kaliyan jabang bayi Yésus ugi karana milih lan manut tuntunanipun Allah piyambak, minangka Sang Padhang. Kita sedaya sampun kaparingan jati dhiri déning Sang Kristus lan padhangipun Sang Kristus nyunari kita tansah. Awit saking sedaya punika, kita
sedaya mesthinipun saged suka tuladha ingkang saé ing tengah-tengahing jagad punika, lan mboten kosok-wangsulipun. Kanggé ancas tujuan punika, wiwit wiwitan mila manungsa katitahaken supados saged nyunaraken kamulyanipun Allah minangka gambar lan citranipun Allah piyambak (Pur.Dum 1:26-28).
Wiwit wiwitan tahun 2020, sawernining panandhang tansah lumintu sinandhang déning bangsa Indonesia, malah ugi jagad punika. Wiwit wontenipun banjir ing sawetawis dhaérah, kalajengaken déning pandhemi covid 19 ingkang ndadosaken saben tiyang, bebadan malah ugi pasamuwan sami ngetrapkan gesang miturut tata pakulinan énggal, kalebet ugi nalika kedah nindakaken pangibadah dhateng Gusti. Momotan gesang ingkang awrat tumrap kita sedaya samangké, sanès bab banjir punapa déné pandemi covid, ananging ngerèh lan mranata gesang pribadi kita piyambak-piyambak. Kita sedaya sami katantang gumrégah tangi lan makarya minangka manungsa ingkang kinasihan déning Allah.
"Sami gumrégaha, sami dadosa pepadhhang, awit pepadhhang lan kamulyanipun Allah, nyunari panjenengan sedaya!" Inggh punika tembung pambuka ingkang dipun paringaken dhateng kita lumantar Yesaya 60 kanggé mbuka gregeting gesang kita sedaya. Tembung panggigah punika sampun kaparingaken dhateng tiyang-tiyang ingkang nembé ngraosaken ruwet rentenging manah, tiyang-tiyang ingkang gesangipun ginubel ing raos sedhih tanpa wonten pepesthèn ingkang gumathok, tiyang-tiyang ingkang manahipun kapenuhan ing kaprihatosan ingkang wanter. Sanès wekdal ingkang prayogi malih kanggé kita namung sedheku tangkep asta, nggrantes, nélakaken memelasing pasuryan, mbegegeg nggetuni memalaning jagad samangké punika. Jagad punika pancèn kalimputan ing pepeteng, nanging Gusti Allah mboten badhé marengaken pasamuwanipun kécalan pangajeng-ajeng lan kalimput ugi ing salebeting pepeteng. Rohipun Allah badhé tansah natang lan nggesangaken kita sami.
Awit saking punika, sami gumrégaha! Sami dadosa pepadhang! Èbekana bumi punika kanthi jati dhiri kita minangka pepadhang, ingkang lahir saking tuntunanipun Sang Lintang Wetan. Saged kémawon kita mboten darbé raja brana ingkang kathah, punapa déné sanjata kanggé mranata lan nguwaosi jagad punika. Pancèn, èstunipun kita ugi mboten kedah nguwaosi sesami kita setunggal mbaka setunggalipun. Namung Gusti Allah kewala ingkang èstunipun jumeneng dados panguwasa gesang kita sami, punapa déné samukawis ingkang gumelar wonten ing jagad punika. Namung kémawon, minangka

dataset: HuggingFaceFW/finepdfs


text:
ITUBRUK BOCAH
CILIK (BOCAH1) SING AGEK PEPLAYONAN KARO KAN-
CANE (BOCAH2).
07. Bams : "Adhuh." (tiba)
08. Bocah1 : "Nyuwun pangapunten, Mas"
09. Bocah2 : "Nyuwun pangapunten Mas. Kanca kula
boten sengaja."
010. Bams : "Enak wae. Takpikir nek wis jaluk pangapura
terus perkarane rampung" (Jewer bocah cilik
loro karo nesu-nesu)
011. Bocah1 : "Ampun Mas, Ampun. Kula boten sengaja."
(nangis)
012. Bocah2 : "Ampun, Ampun Mas." (nangis)
013. Tono : "Wis ta. Mesakake isih cilik."
014. Bams : "Ya ora ngono."
015. Sarah : "Mengko nek dha ngandhakke mbokne piye?"
016. Bams : "Yo ben. Wong miskin ngendi sing wani karo aku."
ADEGAN III
GENDHIS TEKA.
017. Gendhis : "Eee . . . , ngapa kowe jewer bocah iki? Culke!"
(nesu) Bams ngecuklake bocah loro mau. Bocah loro mau marani Gendhis karo nangis.
018. Bams : "Nah Iho. Sapa maneh ik?"
019. Jhon : "Mbokne paling." Padha ngguyu.
020. Tono : "Nek mbokne ayune kaya ngono, aku gelem dadi bapakne bocah loro kuwi." Padha ngguyu.
021. Tina : "Pa ya kowe betah, ngadhepi nakale bocahe?
022. Jhon : "Pak e, pak e . . ." Padha guyu saya sero.
023. Tono : "Guwang wae. Aku ming pengen mbokne."
024. Bams : "Ha ha ha . . . "(guyu paling sero)
025. Gendhis : "Mentang-mentang kowe-kowe kuwi wong sugih terus isa sakpenake dhewe karo wong cilik. Jewer cah cilik sing ra ngerti apa-apa." Padha meneng.
026. Bams : "Nek masalahe cah cilik loro mau, kuwi pancen salahe bocah. Mlayu ra nganggo mata."
027. Gendhis : "Jenenge ya cah cilik."
028. Sarah : "Cah cilik piye? Bocah iki wis nubruk Bams. Deloken! Klambine Bams dadi lecek kaya ngene."
029. Gendhis : "Kan ming klambine, isa dikumbah."
030. Bams : "Weee . . . lki klambi larang. Kowe ra bakalan isa ngijoli."
031. Gendhis : "Klambi reged kan garek dikumbah, rasah umuk kaya ngono."(nggedumel)
032. Bams : "Omong apa kowe?"
033. Gendhis : "Ora omong apa-apa. Wis, suwe-suwe aku ora betah ning kene."
034. Bams : "Enak wae arep lunga."
035. Gendhis : "Lah terus? Karepmu ki apa?"
036. Bams : "Bocah loro kuwi tinggal sik, urusanku urung rampung.
037. Gendhis : "Urung rampung piye? Bocah loro iki kan wis jaluk pangapura, wis tok jewer nganti nangis maneheh.Wis, ayo dhik mulih!" (Langsung lunga)
038. Bams : "Weee . . . malah minggat. Dhasar wong miskin."
ADEGAN IV
WAYAH BENGI, BAMS LINGGUH NING CAKRUK DHEWE.
039. Bams : "Bapakku mau omong, nek bapak agek wae kapusan terus usahane dadi seret. Terus aku, rasida ditukokke montor anyar deh. Kepiye leh ku omong karo kanca-kanca, apa maneh karo Sarah. Isa-isa aku dipedotke." Bram sing agek mabuk teka.
040. Bram : "What's up Bro? Putra Bapak Suparman, wong paling sugih ning kutha iki. Nanging . . . Sik sik, dhelo engkas kan kowe dadi wong miskin. Ha ha ha . . ."
041. Bams : "Apa maksudmu omong ngono kuwi?" (nesu)
042. Bram : "Lah iya tenan ta. Bapakmu wis ngedol kabeh lemahe karo bapakku." Bams besengut.
043. Bram : "Bams dadi wong miskin, Bams dadi wong miskin. Ha ha ha . . ." Bram gujengi klambine Bams lan nyerakke raine ning raine Bams. (nyanyi)
044. Bram : "Bams alias Bambang Suparman, dadi wong miskin. Ha ha ha . . ." (nguculke gujengane) "Bams alias Bambang anake wong sugih saiki . . ." (bengok) "Dadi anake wong miskin. Ha ha ha . . ."
045. Bams : (nesu) "Kurang ajar kowel" (ngantem raine Bram)
046. Bram : "Wani-wanine kowe?" Padha gelut. Bram jipuk kayu terus gebuk sikile Bams.
~ Bantul Sangsaya Pinunjul ~
047. Bams : "Yung . . ." (kelara-lara) Bram guyu karo mlaku sempoyongan, ninggalkane Bams.
ADEGAN V
BAMS KELARA-LARA NING CAKRUK.
048. Bams : "Tulung, tulung . . .!"
GENDHIS LAN 4 BOCAH CILIK TEKA.
049. Gendhis : "Bams? Kowe kenapa?"
050. Bams : "Tut u tulung . . ."(semaput)
051. Gendhisa : "Haduh, piye iki? Eee . . . cah, golek pitulungan cepet!" Bocah loro lan Gendhis nunggoni Bams. Bocah loro liyane golek pitulungan.
ADEGAN VI
BAMS LINGGUH NING NGAREP OMAHE KARO NGENGETKE SIKILE SING DIGIPS. BAPAKNE TEKA SEKA JERO OMAH TERUS LINGGUH NING JEJERE BAMS.
052. Pak Parman : "Le . . . Thole . . ."
053. Bams : "Ngapa Pak . . . Pak?"
054. Pak Parman : "Kowe ki, duwe kanca ra eneng sing pener, apa maneh hyang. Biyen dha uyak-uyakan dadi hyangmu, saiki? Nglirik wae . . . ora."
055. Bams : "Lah? Sapa akon bapak dadi miskin."
056. Pak Parman : "Kok nyalahke bapak? Nek cah-cah kae kancamu tenanan, dha ora bakalan ninggal kowe mbok kowe ki agek susah pa seneng. Nanging? Pas kowe agek susah, ora duwe apa-apa, dha ora ngetok blas." Bams meneng wae.
057. Pak Parman : "Cah-cah sing tok sengiti malah nulungi kowe."
058. Bams : "Paling pamrih.'
059. Pak Parman : "Pamrih piye? Dhekke ngeterke kowe tekan ngomah terus pamit bali, ora jaluk apa-apa."
060. Bams : "Mentang-mentang wis padha-padha miskin terus dibelani."
061. Pak Parman : "Le! Urip kuwi kaya rodha, kadhang ning dhuwur kadhang ning ngisor. Uwong kuwi ora ajeg ning dhuwur terus, sesuk ki mesti ning ngisor."
062. Bams : "Halah."
063. Pak Parman : "Bocah dikandhani kok maido."
064. Bams : "Uwislah pak. Jeleh aku ning ngomah." (


text:
, menawi kita kepingin pikantuk paédah saking tèh, pramila prayoginipun kita ngombé tèh anget sanès ès tèh.
Sedhèrèk kula, kados mekaten kalawau kaweruh cekak ngéngingi bebayanipun ngombé ès tèh ingkang kalangkung. Mugi-mugi migunani kanggé panjenengan sakulawarga. Menawi kita saged nglampahaken bab menika, kita saged malangi kangker wiwit ing samangké, tamtu bab menika ugi sanget nguntungaken kanggé pangesangan kita. Tetepa sesarengan kaliyan Cahyaning Agesang, karana sekedhap malih kanca kula, ibu Arin, badhé dumugi saha badhé atur siraman rohani kanggé panjenengan. Nanging sadèrèngipun menika, kula badhé nyegahaken satunggal lagu pepujèn kanggé panjenengan. Sugeng mirengaken.
Gusti Mboten Tebih
Sedhèrèk kula, menapa ingkang kita raosaken ing nalika katempuh déning prekawis ingkang mboten kepanggih-kepanggih kaliyan margi luwaripun? Inggih, kita badhé rumaos Gusti sanget tebih saking pagesangan kita, temah kita rumaos Gusti mboten pirsa dhateng menapa ingkang saweg kita alami. Pengraos ingkang kados mekaten menika limrah kémawon. Mèh saben tiyang badhé ngarosaken bab menika, kalebet satunggalipun Ratu ingkang asma Dawud.
Ing nalika Prabu Dawud ngalami kewèdan, kapenet saha kapèpèt sarta katindhih, piyambakipun rumaos bilih Gusti nebih saha nyupèkaken. Wonten sawetawis tembung-tembungipun Prabu Dawud ingkang ngandika, bilih Gusti sampun nilar piyambakipun. Kula badhé maosaken tembungtembungipun Prabu Dawud menika kanggé panjenengan. Prabu Dawud ngandika:
Dhuh Allah, kénging menapa Paduka jumeneng ing katebihan lan umpetan samasa kawula nandhang karibedan? (Masmur 10:1).
Dhuh Allah kawula, Allah kawula, menapaa kawula Paduka tégakaken? Kawula sesambat, nanging Paduka tetep tebih lan mboten mitulungi kawula.
Dhuh Allah kawula, ing wanci siang kawula sesambat, nanging Paduka mboten paring wangsulan; ing wanci dalu inggih mekaten, mila kawula inggih mboten angsal katentreman. (Masmur 22:2-3).
Sepindhah malih mangga sami kita pirengaken Prabu Dawud ingkang ngandika, bilih Gusti sampun nilar piyambakipun. Prabu Dawud ngandika:
Dhuh Allah, kénging menapa Paduka jumeneng ing katebihan lan umpetan samasa kawula nandhang karibedan?
Dhuh Allah kawula, Allah kawula, menapaa kawula Paduka tégakaken? Kawula sesambat, nanging Paduka tetep tebih lan mboten mitulungi kawula.
Dhuh Allah kawula, ing wanci siang kawula sesambat, nanging Paduka mboten paring wangsulan; ing wanci dalu inggih mekaten, mila kawula inggih mboten angsal katentreman.
Sedhèrèk kula, menapa kita ugi sanjang kados mekaten ing nalika kita wonten ing kawontenan ingkang èwed? Kita rumaos, bilih Gusti nilar kita? Kita rumaos, bilih Gusti sampun nebihi kita? Saha tembungtembung kita persis kaliyan tembung-tembungipun Prabu Dawud? Kita ugi nyuwun pirsa dhumateng Gusti, kénging menapa Gusti nilar kita? Kita ugi nyuwun pirsa, kénging menapa Gusti mboten mitulungi kita?
Sedhèrèk kula, menawi kita nyuwun pirsa dhateng kawontenanipun Gusti ing nalika kita ngalami kèwedan, kita sanès satunggal-satunggalipun tiyang ingkang rumaos kados mekaten. Wonten yutan tiyang ing ndonya menika ingkang rumaos kados mekaten, saha nyuwun pirsa kénging menapa Gusti nebih, kénging menapa Gusti nyupèkaken, sarta kénging menapa Gusti mboten paring wangsulan dhateng pandonganipun, saha sanès-sanèsipun. Malahan wonten kathah tiyang ingkang rumaos saèstu-èstu utawi yakin èstu, bilih Gusti sampun nilar piyambakipun, lejeng pedhot ing pengajengajeng saha mungkasi gesangipun. Wonten kathah wanita utawi ibu ingkang mungkasi gesangipun sarta anak-anakipun, karana rumaos dipun tilaraken déning sedaya tiyang saha rumaos dipun tilaraken déning Gusti. Kathah wanita ingkang rumaos Gusti mboten mitulungi piyambakipun.
Sedhèrèk kula, menapa ingkang kedah kita lampahaken menawi kita rumaos bilih Gusti nebih saking kita? Menapa ingkang badhé kita lampahaken menawi kita rumaos Gusti sampun mbucal kita saha Gusti mboten énggal mitulungi kita?
Sedhèrèk kula, menawi kita rumaos bilih Gusti sampun nebih saking kita malahan sampun mbucal kita, menika namung pengraos kita kémawon, karana Gusti mboten naté tebih saking kita, utawi Gusti mboten naté nilar kita. Menapa kémawon ingkang kita raosaken, Gusti mboten naté nilar kita. Dados, menawi kita rumaos bilih Gusti nebih saha nilar kita, pramila kita kedah énggal mbucal pengraos kita menika, lajeng nyaked dhumateng Gusti. Menawi kita rumaos, bilih Gusti mboten midhangetaken saha mboten paring wangsulan, pramila kita kedah terus ndedonga, terus nyenyuwun saha terus wicanten dhumateng Gusti.
Sedhèrèk kula, menapa Prabu Dawud rumaos bilih Gusti saèstu-èstu nebih saha mbucal piyambakipun, sarta mboten paring wangsulan tumrap pandonganipun? Kanyata mboten, karana Gusti sampun paring wangsulan dhateng Prabu Dawud. Prabu Dawud ngandika:
Ing samengko aku yakin yèn Allah mesthi paring kaunggulan marang wong kang wis ditetepaké kalenggahané. Allah paring wangsulan saka swarga, sarta paring kemenangan srana pangwasané. (Masmur 20:7).
Nalika aku nyenyuwun marang Allah, banjur diparingi wangsulan, lan kauwalaké saka sebarang sing gawé wediku. (Masmur 34:5).
Dhuh Allah, Juru Wilujeng kawula, andel-andelipun tiyang salumahing bumi. Élok lan nggegirisi anggèn Paduka njurungi panyuwun kawula, kalayan nandukaken keadilan. (Masmur 65:6).
Sedhèrèk kula, Prabu Dawud mbuktèkaken bilih Gusti mboten nebih, Gusti mboten nilar piyambakipun


text:
Sedayu kuwe salah siji desa nang Pracimantoro, kabupaten Wonogiri, propinsi Jawa Tengah, Indonesia.
Referensi

dataset: wikimedia/wikipedia


text:
reja kabupaten aku dipindhah menyang Pardilhó , aku wis sawetara sasi, miwiti kene Pendhaftaran dina- dina, aku ngerti ing wektu apa kita saiki nelpon bulling aku korban lan wedi , wedi sanajan lelungan saka ngarep kanggobus sekolah, ana siji sing seneng " udan sayur sup !"1st proyek sing aku ngelingi iki ngumbah mobil menyang bapakku lan pass Bill wis mesin tik lan kang mbayar kula.Aku ngetik taun 5th karo ijin khusus IE sing waiver hukuman mlebu dening tiyang sepah utawa Guardian kanggo ngetik taun 5th ing sekolah c + s Brodick amarga durung kagungan umur minimal.Ngrambah mung kertas gulungan jamban lan fumava- ngrambah pengin donya kanggo mungkasi ing wektu kanggo kula kanggo njupuk kauntungan saka rampokan bank, etc ... Nanging taun iki aku njaluk jurusan sandi kawitan kang nyebutake yen murid partisipasi ing salib negara1988/89 sekolah njupuk ing 15ºlugar , boten ala kanggo wong sing durung thukul, dadi banget wis felt thukul kanggo skip jaringan lan lunga tuku udhut.Panjenenganipun malmpah tanpa rem mancal lan ngginakaken Tlapak sneakers merokok awal akeh aku utang sg Buta tanggané ing Taverne paling awal Estarreja disenengi prasmanan lan ora mangan ing bartender.Aku
elinga upacara panguburan 1st aku dirawuhi ana parakeet tega sandi iki wis wis wings Cut ... Panjenenganipun tindak kanggo muter ing yard lan menek LoquaT nalika aku mlumpat menyang lemah, bang budgie ing !Kene wiwit sequels sandi ;Aku ambruk asleep malah nangis kanggo Duwe ilang kewan , aku rampung munggah gabung manca warna lan ana iya kakubur kang .Kabeh banget uga ora dadi kucing dina sabanjuré pindhah nelusuri iku !Asil crita iki ends karo asu sing wis dijaluk kanggo Natal saiki nanging ketemu kanggo keblasuk ing lawang house sandi , kita welcome iki " teko " lan ends munggah kang piweling kanggo nyerang kucing target, mung teko kanggo nyababaken cat.Aku malah mencet karo watu ing ndhuwur sing entheng saking penasaran lan nyuwil.
Ing dina awal karya, gumun kula ing jajanan pundi piyambakipun nyambut damel , scolding sing ... Panjenenganipun malah njupuk koran kanggo jedhing kanggo maca lan garang siji utawa loro udhut Nanging ing wektu ora bakal kejiret dening kakang lan Pendhaftaranadhine teka wedi kanggo uncalan paket metu jendhela ing mobil.Aku lan pengalaman karo asu ajag Shadow : ilang nanging ditemokake.Dilindhungi, nanging mung kanthi pilihan.Dipakani Panjenengan barang padhet kimia dexterity lan banyu sing penting.Kemurnian dhewe " shadow" lapisan kanggo ngulandara lan wis kebangkrutan, Caricuao .Minangka asu ajag iki dilindhungi , nanging sikap piyambak, nyemplungaken ing kasepen nyoto .Dina iki aku nulis Caricuao Wolf, aku ngadhepi donya lan kokwaca.Friend sawijining ora manggon tanpa alam alam bébas , nanging urip amal newbie nyata, embrio Caricuao ngendi aku lulus wis getih enom manut, utamané jujur alam ora wedhi , galak ing pet nanging adil lan hormat koncone
panjenenganpendamping lan kanca.Dadi lelungan setya lan complicity tansah Juru karo anget lan kasepen.Aku urip cukup sethitik kanggo ketemu dipengini Caricuao " lurung-lurung" lan perusahaan.Nanging aku weruh asu ajag wani lan ngedegaké bisu lan kukumipun confidant kanca link kanggo kamardikan.Yen ana siji bab asu ajag kang ana kamardikan , iki, piyambak, piyambak !Lan gratis!Shadow Wolf extrahuman mencorong energi ing cara sing kang saka.Kanthi barking kang dileksanakake ing kamardikan alam bébas sing gen alam.Mutusaké kanggo nuduhake iwak kod kasukman sing piyambak Natal Eve karo asu ajag , utawa rodok shadow Caricuao Wolf nalika disambungake dening siji sajian free ing unison fraternally uga nuduhake ngombe sing .We are piyambak dening pilihan ?Saka Course !We are free mikir kaya manéka ing alam.Iku hadiah kanggo kula Natal iki, asu ajag Caricuao , nanging alam bébas kanggo lingkungan genetis alus wis ditarik dening kromosom sing koyo saka negara gratis saka kemurnian alam dhewe.Enigmatic minangka cara gesang nanging bek dening nepsu kanggo urip lan seneng sepi nanging free tangan kanggo sembarang watesan utawa imposition .Aku lan Shadow wolf kanca-kanca , iku uncharacteristic ing sawijining cara akting unconventionally coercion liyane, kita bebas ing tangan alam ibu lan supaya kita tuwuh lan apa kita mlebu infiltrate kita.
Aku tak dadi luwih saka 10 min especado looking ing pacangan bapakku lan panginten , panginten sing paling dheweke digawe swara iki arep duwe sawetara masalah.
Aku tansah disenengi adine Pendhaftaran
nanging sepisan ngalahake kula karo ajiné lan banjur disabetake marang identitas bapakku nalika aku mlayu ing pajamas dening werna Pardilhó , Estarreja kabupaten lan rampung munggah ing latar mburi cedhak brambles .Nganti aku sijine dandanan departure biasanipun Sunday amarga tandha ing pasuryan.Panjenenganipun malmpah tanpa rem lan ngginakaken Sneakers kanggo nyekel, Aku didol mancal panjenengan nitih tanpa ban mung karo pelek kurban mbah kakungipun lan didol menyang bobot ngendi aku digawe $ 300 iku.Ing sekolah iki aku mungkasi karo rong negatif, siji liyane matématika Kerajinan, aku tau temen maujud iku dadi ala ing manual pegawe .Alamiah melu dening masyarakat lan khusus sawijining diwiwiti ing taun 1989 muter bal-balan nganti mburi Karir iki ing taun 1998 minangka atlet kang klub olahraga Estarreja kaya bal-balan esthi diwiwiti minangka pusat - kebutuhan sing akeh banget sik njongko a goal saka 3 ing Karir long kawula,nanging ana match latihan marang Ovarense .Banjur padha tansaya iki retreating ing posisi nerusake tengah, aku kesah kanggo adoh- kiwa, banjur menyang tengah tengen banjur tengah rata-rata kanggo njaluk pangayoman ing tengah lan nerbitaké posisi.Sampeyan iki dikenal ing mburi Karir Pendhaftaran minangka atlet saka muter anti sing padha jahat , nanging kanggo ndhaftar goal 2 ngetung ing dina Aku takon pelatih dadi kapten tim lan gelandang tengah muter , piyambakipun damel gol wonten ing pertandingan menika ,digawe prabédan lan nitih ing kadohan saka tengah kanggo goal ngawan dening nggawe " cuequinha " kiper ing .Panginten njupuk lencana kanggo bal-balan game supaya ing wurinipun ing kolom.
Ing


text:
Pilihan umum (pemilu) ing Indonésia wiwitané ditujokaké kanggo milih anggota lembaga perwakilan, yaiku DPR, DPRD Provinsi, lan DPRD Kabupatèn/Kutha. Sawisé amandemen kapapat UUD 1945 ing taun 2002, pamilihan présidhèn lan wakil présidhèn (pilpres), sing mauné diayahi déning MPR, disepakati diayahi langsung déning rakyat saéngga pilpres dilebokaké sajeroning rezim pemilu. Pilpres minangka péranganing pemilu dianakaké sepisanan ing Pemilu 2004. Ing Pemilu taun 2007, miturut Undang-Undang Nomor 22 Taun 2007, pamilihan kepala laladan lan wakil kepala laladan (pilkada) uga dilebokaké minangka péranganing rezim pemilu.
Ing tengah masarakat, istilah "pemilu" luwih kerep tegesé pemilu lègislatif lan pemilu présidhèn lan wakil présidhèn sing dianakaké saben 5 taun sapisan.
Pemilihan Umum Legislatif
Sadawaning sajarah Indonésia, wis kaping 9 pemilu lègislatif, yaiku ing taun 1955, 1971, 1977, 1982, 1987, 1992, 1997, 1999, lan 2004.
Pemilu 1955
Pemilu pisanan dianakaké taun 1955 kanggo milih anggota-anggota DPR lan Konstituante. Pemilu iki kerep ingaran kanthi jeneng Pemilu 1955, lan disiapaké ding papréntahan Mahamantri Ali Sastroamidjojo. Nanging, Ali Sastroamidjojo mundur lan wektu pamungutan swara, kepala papréntahan wis dicekel déning Perdhana Mantri Burhanuddin Harahap.
Miturut angkahé, Pemilu 1955 dipérang dadi rong babak, yaiku:
 Babak pisanan Pemilu kanggo milih anggota DPR. Babak iki diayahi tanggal 29 September 1955, lan diiloni déning 29 parté pulitik lan individu,
 Babak kaloro Pemilu kanggo milih anggota Konstituante. Babak iki diayahi tanggal 15 Dhésèmber 1955.
Limang parté gedhé ing Pemilu iki yaiku Parté Nasional Indonésia, Masyumi, Nahdlatul Ulama, Parté Kuminis Indonésia, lan Parté Syarikat Islam Indonésia.
Pemilu 1971
Pemilu sabanjuré dianakaké taun 1971, persisé tanggal 5 Juli 1971. Pemilu iki Pemilu pisanan ing jaman orde baru, lan diiloni déning 10 parté pulitik.
Limang parté gedhé sajeroning Pemilu iki yaiku Golongan Karya, Nahdlatul Ulama, Parmusi, Parté Nasional Indonésia, lan Parté Syarikat Islam Indonésia.
Ing taun 1975, liwat anané Undang-Undang Nomor 3 Taun 1975 bab Parté Pulitik lan Golkar, dianakaké fusi (panggabungan) parté-parté pulitik, dadi mung loro parté pulitik (yaiku Parté Persatuan Pangyasa lan Partai Demokrasi Indonésia) lan siji Golongan Karya.
Pemilu Orde Baru (_PHONE_)
Pemilu-Pemilu sabanjuré dianakaké taun 1977, 1982, 1987, 1992, lan 1997. Pemilu-Pemilu iki dianakaké sangisoré papréntahan Présidhèn Soeharto. Pemilu-Pemilu iki kerep diarani "Pemilu Orde Baru'". Miturut peraturan Fusi Parté Pulitik taun 1975, Pemilu-Pemilu mau mung diiloni loro parté pulitik lan siji Golongan Karya. Pemilu-Pemilu mau kabèh dimenangaké déning Golongan Karya.
Ing ngisor iki tanggal-tanggal dianakaké pamungutan swara ing Pemilu kalamangsa iki.
 2 Mèi 1977
 4 Mèi 1982
 23 April 1987
 9 Juni 1992
 29 Mèi 1997
Pemilu 1999
Pemilu sabanjuré, sisan Pemilu pisanan sawisé orde baru runtuh, yaiku Pemilu 1999 dianakaké taun 1999 (tanggal 7 Juni 1999) ing sangisoré papréntahan Présidhèn BJ Habibie lan diiloni déning 48 parté pulitik.
Limang parté gedhé sajeroning Pemilu 1999 yaiku Partai Demokrasi Indonesia Perjuangan, Parté Golkar, Parté Persatuan Pangyasa, Parté Kebangkitan Bangsa, lan Parté Amanat Nasional.
Sanajan Partai Demokrasi Indonesia Perjuangan nggayuh swara paling akèh (kanthi swara watara 35 persèn), sing diangkat dadi présidhèn dudu calon saka parté iku, yaiku Megawati Soekarnoputri, nanging saka Parté Kebangkitan Bangsa, yaiku Abdurrahman Wahid (Wektu iku, Megawati mung dadi calon Présidhèn). Bab iki bisa kadadéan amarga Pemilu 1999 mung kanggo milih anggota MPR, DPR, lan DPRD, déné pamilihan Présidhèn lan wakil Présidhèn diayahi déning anggota MPR.
Pemilu 2004
Ing Pemilu Legislatif 2004, saliyané milih anggota DPR, DPRD Provinsi, lan DPRD Kabupatèn/Kutha, rakyat uga bisa milih anggota DPD, sawijining lembaga perwakilan anyar sing diangkah bakal makili kapentingan laladan.
Pemilu 2009
Pilihan umum Legislatif Indonésia 2009 (Pemilu Legislatif 2009) iku rerangkèn saka Pemilu 2009, lan dijadwalaké ing tanggal 9 April 2009 (sadurungé dijadwalaké tanggal 5 April, nanging banjur diundur) Pemilu Legislatif 2009 bakal milih anggota DPR, DPD, DPRD Provinsi, lan DPRD Kabupatèn/Kutha kanggo mangsa kalungguhan 2009-2014.
Pilihan umum Présidhèn lan Wakil Présidhèn
Pilihan umum présidhèn lan wakil présidhèn (pilpres) pisanan dianakaké ing Pemilu 2004.
Pemilu 2004
Pemilu 2004 minangka pemilu pisanan peserta bisa milih langsung présidhèn lan wakil présidhèn. Pamenang pilpres 2004 yaiku Susilo Bambang Yudhoyono. Pilpres iki dianakaké sajeroning rong puteran, amarga ora ana pasangan calon sing kasil bgéntukaké swara punjul 50%. Puteran kaloro milih présidhèn antara Yudhoyono lan Megawati lan sidané dimenangaké déning pasangan Yudhoyono-M. Jusuf Kalla.
Suksèsi kakuwasan lumaku kanthi mulus lan dadi sajarah tumrap Indonésia sing durung naté ngalami genti kakuwasan tanpa huru-hara. Siji-sijiné cacat ing pagentèn kakuwasan iki yaiku ora rawuhé Megawati ing up


text:
Kabudayan Indonésia bisa didèfinisèkaké minangka sakabèhing kabudayan lokal sing wis ana sadurungé kawangun nagara Indonésia ing taun 1945. Kabèh kabudayan lokal sing asalé saka kabudayan anéka rupa suku-suku ing Indonésia minangka pérangan integral saka kabudayan Indonésia.
Kabudayan tradhisional Indonésia
Omah adat
 Acèh
 Sumatra Kulon: Rumah Gadang
 Sumatra Kidul: Rumah Limas
 Jawa: Joglo
 Papua: Honai
 Sulawesi Kidul: Tongkonang (Tana Toraja), Bola Soba (Bugis Bone), Balla Lompoa (Makassar Gowa)
 Sulawesi Tenggara: Pura buton
 Sulawesi Lor: Rumah Panggung
Jogèd
 Jawa: Bedhaya, Kuda Lumping, Réyog.
 Bali: Kecak, Barong/ Barongan, Legong.
 Maluku: Cakalele
 Acèh: Saman, Seudati.
 Melayu: Serampang Duabelas, Joget Lambak, Zapin, Jogèd Tanggai
 Minangkabau: Jogèd Piring, Jogèd Payung, Jogèd Indang, Jogèd Randai, Jogèd Lilin
 Betawi: Yapong
 Sunda: Jaipong, Réyog, Jogèd Topeng
 Batak Toba: Tortor
 Sulawesi Kidul: Jogèd Pakkarena, Jogèd Anging Mamiri, Jogèd Padduppa, Jogèd 4 Etnis
Lagu
Musik
 Jakarta: Keroncong Tugu.
 Maluku:
 Melayu: Hadrah, Makyong, Ronggeng
 Minangkabau:
 Acèh:
 Makassar: Gandrang Bulo, Sinrilik
Piranti musik
 Jawa: Gamelan.
 Nusa Tenggara Wétan: Sasando.
 Gendang Bali
 Gendang Karo
 Gendang Melayu
 Gandang Tabuik
 Sasando
 Talempong
 Tifa
 Saluang
 Rebana
 Bende
 Kenong
 Serunai
 Jidor
 Suling Lembang
 Suling Sunda
 Dermenan
 Saron
 Kecapi
 Bonang
 Kendang Jawa
 Angklung
 Calung
 Kulintang
 Gong Kemada
 Gong Lambus
 Rebab
 Tanggetong
 Gondang Batak
 Kecapi, kesok-Kesok Bugis-makassar, dan sebagainya
Gambar
 Jawa: Wayang.
 Tortor: Batak
Patung
 Jawa: Patung Buto, patung Buda.
 Bali: Garuda.
 Irian Jaya: Asmat.
Anggonan
 Jawa: Batik.
 Sumatra Lor: Ulos.
 Sumatra Kulon/ Melayu: Songket
 Lampung: Tapis
 Sasiringan
 Tenun Ikat
 Bugis-MakassarBaju Bodo dan Jas Tutup, Baju La'bu
Swara
 Jawa: Sinden, Kentrung.
 Sumatra: Tukang carita.
Sastra/tulisan
 Jawa: Babad Tanah Jawa, karya-karya Ronggowarsito.
 Bali: karya tulis di atas Lontar.
 Sumatra pérangan Wétan (Melayu): Hang Tuah
 Sulawesi Kidul Naskah Tua Lontara
Panganan
Kabudayan Modern Khas Indonésia
 Musik Dangdut: Elvie Sukaesih, Rhoma Irama.
 Film Indonésia: "Daun di Atas Bantal" (1998) yang mendapat penghargaan Film terbaik di "Asia Pacific Film Festival" di Taipei.
 Sastra: Pujangga Baru.


text: akinkin akirti-yasa nguniweh ta kita sang anggaduh gaman-gaman, rengo lingku mangke, dak sun warah I kita parikramaning bakti, astiti ring gama tirta, aja sira tan mituhu ri lingin sastra, tan tinuta ring ujar sang brahmana pandita, apan sira wenang tinut, wenang pituhu denta, apan sira mawak titah Syarat yajnaBanten patut polih tirta BrahmanaMelewati kewenangan = anyiwa-raga /anyumuka sira wenang. Kumwa lingku nguni, bakti astiti pwa kita ring batara, aja tan pasamodana, tan pajamuga, tan pasloka-sruti mwang sasmrrti, ikang widi widana juga yogya pasamodanakenanta, widi widana ngaran ikang sarwa babanten, aja sira ababanten tan diniksan de sang brahmana pandita, aja tan sinirati tirta saka ri sang brahmana pandita, apan sira sang brahmana pandita kewalya putusing sarwa yajna, sarwa puja". Yapwan samangkana, kang kaya apa polahe yan samangkana, dadi acengga langkah langgana kumalancang, ambisaaken tan bisa, ya ngawenangaken ikang tan wenang, angulumbung ngaran, anyiwa-nyiwa raga krepa, ika pwa anyumuka ngaran, anungsang gama. Kalingani kadi araning sungsang sumbel, apa nimita nihan samangkana, apan salah ulah, salah laku, ikang parakerti yadnya yan mangkana dadi salah rupa, dudu sira maka sirahnya, kalinganya ana asirah suku, ana asirah silit, aulu lawean, ulu tangan, mwang salwiring salah rupa, tan pasirah tan pasilit, tan pasuku, tan patangan, tan pacangkem, tan panetra, tan pakarna, tan parupa, apan wus kasurupan bhuta saryah. Ika mangdadyaken durmanggalaning jagat, rug rubuh ikang jagat karuganing kali teka tan pantara, ring sasab marana magalak, atemahan baur ikang Negara, maling makweh, apan ikang wang sama sinurupan den ikang bhuta kala saryah, mapanes akiris ikang rat." "Samangkana pawetunya ring loka, apan sinipatan dera Hyang Wwidhi, apan ri ulahing wang ring marcapada, tapwan anut ring ulah karma tata igama, tan mangugwani warah sastra gama, ri denya tan paka ulu sang brahmacarya, apan sira sang brahmana pandita ikang sayogya pinarasrayan dening paraloka sapta, apan ri ulahing wang ring marcapada, twi tatwaya sang brahmana ulu sanghyang igama, sang ksatriya sira bau sanghyang igama, sang wesya sira garba sanghyang igama, sudra sira suku sanghyang igama, ika ta sang catur warna maka pikukuh sanghyang igama, apan minaka angga pratangga sanghyang igama, samana pada sumurup umulihi sanghyang prajapati, umadeg sira sanghyang tunggal, ya sanghyang widhi pasadnyanira. "Nahan ta pasurup nikang wangsa kabeh ri sanghyang igama, yogya kapratyaksan, apan pada pinalar-palar, pawangganya sama sowang-sowang." Ana sira sang brahmana rwa yan padulur wijilnira nguni saka ri yoga batara brahma, atemahan sira brahmarsi, ri arini brahmana siwa buda, ya ta maka caksu sanghyang igama ring jagat, sang brahmana siwa sira caksu tengen, sang brahmana buda sira caksu kiwa. Kunang sang ksatriya saroro wijilnya nguni saking yoga sanghyang brahma, kang panuha di arani ksatira suryawangsa, metu saka ri bau tengen; kang ari satriya soma wangsa, metu saka ri bau kiwa sanghyang brahma, ya ta sira makawirburja sanghyang igama. Katrini nira waneh mijil satriya saka mulakanta sanghyang di arani Manuwangsa, nimita sang kesatriya wangsa sira. Wesya trini juga wijilnira nguni, saka ri nabi sanghyang brahma, maka awan ri weteng anerus ring pupu kalih, kang panuhane si Tan Kawur, pamadianira si Tan Kondur, si Tan Kober wurujunira, ya ta sira katrini pinaka utamangga sanghyang igama aduwe pada makadi nika. Nikang sudrayoni sapta kwehnira, para ametu saka ri suku sanghyang brahma nguni, lwir aranira: Ki Bandesa, Ki Pasek, Ki Gaduh, Ki Dangka, Ki Kubayan, Ki Ngukuhin lawan Ki Salain. Ika sudra yoni inaranan, mijil saking sandi yoga Batara Brahma, nimita saptapatala di arena, ya ta sira nggeh suku sanghyang igama, apan sukarti sanghyang Prajapati sira, yakta kabeh ikang wang wenang makaulu ri sang brahmana pandita Siwa-Buda. Ulu nga. sirah, sirah maka unggwaning amreta ring buwana sarira, nimitan sang brahmana pandita juga wenang sunga tirta. Tirta nga. Amreta, amreta nga. Urip, sira mawak uripnya sang hyang igama, sira juga wenang umucarana sanghyang weda nga. Tirta, da nga. agni. Tirta nga. urip. Urip nga. wiwa. Da nga. agni, agni nga. Brahma. Brahma nga. Buda. Samangkana sira sang brahmana pandita umawak toya, umawak agni, umawak urip, umawak pati. Toya nga. Wisnu, agni nga. Brahma, nyata suci nirmala, nga. Apan tanana camahnya sanghyang weda mijil saka ri waktra sang brahmana pandita. Waktra nga. tutuk, tutuk nga. suki, suki nga. Iswara, ya mawak angin ikang Iswara, sanghyang Parama Siwa pasanggahanira, ika ta sira mayanira sanghyang weda, ika nimita sang brahmana pandita juga makanggeh Sanghyang Siwatiga, lwirnya: Siwa, Sadasiwa, Paramasiwa, yan ring puja, sira Gurwiswara pwa ya sajnanira, sira wenang amratista sahalaning jaghat-raya ri sakala niskala, ring urip tekaning pati. Kunang yan ana swayadnya, salwiring warajakarya, suka suhka, yan tan siniratan tirta saka ri sang brahmasidarsi tan ilang letuhing upakaraning yadnya, dadi camah campur ikang karya, tan arsa ikang Dewa Batara anodyani, anakseni, amukti ikang babanten.Ika mewastu duhka sira Bhatara Surya Sewana, apan sira maka saksin ikang jagat raya, dadi ingatagira Bhatara Kala, lawan sawadokalanira kabeh, kinon de Bhatara Surya amukti ikang babanten, wastu kumarasah ikang sarwa kala bhuta marana kabeh, anusup-nusup pada ameta dahan. Mur ikang sarwa Dewa, kasapa sira sang adreweya karya, mwang sanganyontengi, wastu rusak pada cendek tuwuhniya, apan kadi angruwakakena ucap-ucaping wong edan, pati jlamut, patisambat sambatin, samangkana marmaning kaw

config: jv


dipun paringi ganjaran ingkang lipet.. amin
wa billahitaufiq walhidayah,
Wassalamualaikum Warahmatullahi Wabarakatuh.
Source : _URL_


Saiki, aplikasi riasan sintetis polimer ing tatu wis saya akeh perhatian, lan tata cara hidrogel cedhak karo persyaratan riasan sing ideal.
Klamben tatu hidrogel disintesis saka bahan polimer medis, sing ora mung ngemot banyu, nanging uga nduweni panyerepan banyu sing apik, njaga lingkungan mikro sing lembab saka tatu kasebut, lan nggampangake nambani tatu. Sanalika, duwe formabilitas sing apik, integrasi rapet karo tatu sing ora rata, kurang papan mati, kurang kemungkinan infeksi, lan ora tetep nalika ganti klamben, lan rasa nyeri saya suda, sing memenuhi sarat pasien sing saya dhuwur .
Cocog kanggo luka bakar derajat nomer loro lan area donor kulit, lan uga bisa ditrapake kanggo luka sing resik liyane.
Kauntungan saka ganti luka hidrogen
Tampilan transparan, trep kanggo mirsani pulih saka abrit utawa abuh ing Situasi papan sing akeh.
Bisa napas, nanging ora teles ing banyu, mblokir mikroorganisme eksternal lan nyuda kemungkinan infeksi lokal.
Adhesi sing cocog tanpa rasa nyeri kanggo nyegah kulit edema sing ringkih dadi rusak, lan kepatuhan pasien sing apik
Sitotoksisitas sithik sadurunge umume produk ganti tatu Cina.
Beda karo linking silang iradiasi akselerator, cocog kanggo produksi massal, ngirit biaya.
Isi banyu sing bisa disetel, ditrapake kanggo macem-macem jinis luka bakar utawa kobong.
Klamben hidrogel isi banyu dhuwur, cocog kanggo luka moderat nganti eksudatif lan nglarani
Fitur
Nggawe lingkungan penyembuhan luka lembab sing optimal
Mbantu nyuda rasa lara • Nyuda lan nyuda lara nalika kontak
Nyedhiyakake bantalan menyang area sing ditrapake
Ngatur tingkat exudate tatu
Gampang cocog karo kontur kulit
Klamben tatu hidrogel sedhengan lan sithik banyu, dirancang kanggo nyuda resiko macerasi kulit ing sacedhake tatu kanthi ngatur kelembapan luka kanthi efektif
Fitur
Gawe lingkungan penyembuhan luka sing lembab
Hidrat & permukaan bakar sing adhem
Ngewangi debridemen autolitik
Nyedhiyakake bantalan menyang area sing ditrapake


text:
Kenteng kuwe salah siji desa nang Sempor, kabupaten Kebumen, propinsi Jawa Tengah, Indonesia.
Referensi


text: Lumantar punapa kemawon ingkang dipun ayahi kang lare ing wewengkon bank kalawau, ndamel piyambakipun mangertos kasunyatan pakaryan lan peladosan ing bank, mboten namung ngertos amargi namung maca buku utawi crita saking tiyang. Pasinaon ingkang mekaten wigati sanget kanggene para lare.


Arab wanita lan wong-wong padha gampang lan nduweni karo free Arab layanan free ing pungkasan taun. Aku ketemu sandi siji wong paling ing baris mangkono aku ngerti iku gampang. Sampeyan bisa nyimpen akeh wektu kanggo ngupaya katresnan lan roman karo Mesir camping gendakan. Sampeyan uga nyimpen dhuwit kanggo mbayar ombenan nalika sampeyan bakal ngupaya tanggal karo klub bengi. Iku gampang kanggo nggoleki kanca-kanca anyar, koresponden, associates, lan malah kanca saka jantung ing baris. Arab wanita lan wong-wong padha gampang lan nduweni karo free Arab layanan free ing pungkasan taun. Aku ketemu sandi siji wong paling ing baris mangkono aku ngerti iku gampang. Sampeyan bisa nyimpen akeh wektu kanggo ngupaya katresnan lan roman karo Mesir camping gendakan. Sampeyan uga nyimpen dhuwit kanggo mbayar ombenan nalika sampeyan bakal ngupaya tanggal karo klub bengi. Iku gampang kanggo nggoleki kanca-kanca anyar, koresponden, associates, lan malah kanca jantung ing baris. Faktor sing paling penting sing sukses ing layanan online gendakan wis profil kang sampeyan bakal nggawe. Sampeyan kudu njlèntrèhaké kanthi rinci informasi pribadhi lan download gambar online bakal luwih apik. Ana ewu Mesir wanita jomblo lan wong-wong karo free Arab situs Web gendakan, golek setengah liyane dina iki. Arab singles sing direkam personel sing free saka iklan ing Internet ketemu liyane. Padha seneng amarga padha ketemu katresnan bener. Sawetara wong-wong mau diadegaké marriage seneng unit. Sadurunge aku gabungan lan Arab situs gendakan, gendakan ing baris iki ora misuwur minangka saiki. Aku wis neng warung Internet kanggo nggabungake kanggo kula kanggo Mesir camping gendakan. Kanggo mriksa email, aku wis kanggo pindhah menyang panggonan iki. Aku ora duwe komputer ing wektu iki. Rega saka komputer banget larang sing kita ora bisa ngidini kita kanggo tuku siji. Saiki, komputer lan sambungan Internet sing banget mirah sing meh saben siji wis ing paling siji. Iki isih ndadekke layanan free saka Internet. Mangkono, search for katresnan ing baris luwih gampang saka ngarep. Amarga iki dina modern ing donya elektronik, ana ewu wanita lan wong-wong Arab siji, lanang lan bocah-bocah wadon, goleki katresnan lan roman ing baris. Yen sampeyan manggon ing sembarang sektor tartamtu ing donya, sampeyan bisa kedhaftar karo pribadi iklan kanggo nemokake katresnan. Iku tau kasep kanggo golek tanggal. Tanggal ing baris bakal dadi sesambetan lan marriage ing mangsa. Yen sampeyan manggon ing tanah Mesir, banjur sampeyan bisa nemokake mangsa bojo lan bojo ing negara iki. Sampeyan bisa nemokake katresnan ing negara liyane uga. Ana ora watesan kanggo sing.
Sampeyan bisa nemokake sing international siji singles yen sampeyan arep karo. Arab layanan online gendakan bakal bantuan sampeyan kanggo apa sing mung. Isih, riset saka katresnan lan roman Arab situs partner punika prasaja. Ana ewu wanita lan wong Arab karo free Arab camping gendakan saiki. Aku sumurup ing baris sandi digandhengake.
Iku sampurna
Ing wektu iki, aku iki direkam karo Arab layanan free. Iku gabungan situs padha mangkono kita teka menyang kontak sing gedhe-gedhe karo wong kanggo dating lan roman. Jomblo Arab wadon minangka kula goleki wong siji Arab wong akeh ing baris. Nanging, aku iki dicocogaké karo mung siji Arab lanang lan bojoku saiki. Kita tresna marang saben liyane. Kita padha ora duwe sembarang pitakonan ing urip. We are seneng pasangan sing layanan online gendakan disambungake menyang kita bebarengan. Ana akeh pasangan kang padha ing Internet


supados katanjakakên kangge pêrluning pitulungan babagan jêjampi. Arta wau badhe kapasrahakên dhatêng commisse babagan kasarasan saking Volkenbond ingkang wontên ing Tiongkok.
AMERIKA
Wadya lautan Amerika kêdah langkung agêng tinimbang Jêpan. Miturut rêmbagipun para kawogan, supados Amerika anggadhahi wadya lautan ingkang langkung agêng tinimbang Jêpan. Inggih punika langkung 60%. Panjangka makatên wau badhe dipun tindakakên bilih kawontênan ing lautan Pacific laladan Asia taksih pinanggih kados makatên kemawon.
ASIA
Kawontênanipun têtiyang ingkang minggah kaji. Miturut pèngêtan kawontênanipun têtiyang ingkang minggah kaji ing taun punika, ingkang mêdal ing lautan wontên 63.788 ingkang dharat saking Irak tuwin Syrie mêdal Madinah wontên 3436. Ingkang asli saking tanah Indhiya Walandi wontên 16.089, ingkang 1113 lare alit. Saking Indu 15.238, ingkang 408 lare. Saking Tiongkok 55, ingkang lare 2, tuwin saking Jêpan 4.
--- 468 ---
Wêwaosan
V. Lêlampahanipun Sêtayor lan Dèwi Wasilisah
66
Kanthi rênaning panggalih sang prabu mituruti panuwunipun utusan wau, ing salajêngipun Wasilya lajêng wicantên makatên:
Sadhèrèk Sêtayor, wiwit tindak samangke punika sampeyan dados gadhahan kula. Môngga, tumuntên tumut kula dhatêng ing pakuwon kula, awit kula nêdya enggal-enggal santun.
Tiyang ingkang ngemba utusan, punapadene Sêtayor lajêng nyuwun pamit dhatêng sang prabu, saha lajêng mêdal ing jawi. Salajêngipun kalih-kalihipun lajêng sami numpak kapal saha lajêng sami nuju dhatêng ing pasanggrahanipun sang Wasilya. Sarêng dumugi ing têngah-têngahing margi Wasilya pitakèn dhatêng Sêtayor makatên: sadhèrèk Sêtayor, punapa panjênêngan pangling dhatêng kula. Ingkang dipun pitakèni amangsuli makatên: kadospundi têka panjênêngan andangu dhatêng kula makatên punika, awit salami kula gêsang, sawêg punika kula pinanggih panjênêngan.
Wasilya namung lajêng kèndêl kemawon. Sarêng dumugi ing pakuwonipun, tiyang ingkang ngemba utusanipun Prabu Kaliyên wau lajêng lumêbêt ing pakuwon, lan botên watawis dangu mêdal malih, ananging ing samangke mangangge cara wanita, salajêngipun nuntên pitakèn dhatêng Sêtayor makatên:
Samangke panjênêngan punapa taksih pangling dhatêng kula.
Saking gumun lan kagètipun Sêtayor ngantos lajêng dhêlêg-dhêlêg sakêdhap, nanging salajêngipun ingkang èstri nuntên karangkul. Sêtayor lajêng nyariyosakên sabab-sababipun dene lajêng kaukum kalêbêtakên ing gêdhong pêtêng wau, inggih punika: sabab piyambakipun angumukakên endahing warni punapadene kalangkunganipun tiyang èstri, ngantos piyambakipun kaladuk wicantênipun kumawani nyariyosakên, bilih sanadyan sang prabu piyambak tamtu badhe manut miturut punapa pikajêngipun ingkang èstri. Pungkasanipun Sêtayor lajêng ajak-ajak ingkang èstri, supados lajêng tumuntên bidhal wangsul dhatêng Cèrnigop, nanging Wara Wasilisah lajêng wicantên makatên:
Kados kirang utami manawi kula kêkalih lajêng sami nilar kitha ngriki, kados caranipun pandung ingkang miruda. Saenipun ing samangke sami sowan lumêbêt ing kadhaton malih, sabab sadaya atur panjênêngan dhatêng sang prabu punika pancèn anêmahi, inggih punika para pangeran tuwin para bupati sami dados gêgujêngan, dene Prabu Wladhimir ugi saèstu manut miturut punapa ingkang dados pikajêng kula.
Ing wusana Sêtayor kalihan ingkang èstri kalampahan sowan malih lumêbêt ing kêdhaton. Wontên ing ngriku Wara Wasilisah lajêng umatur dhatêng Prabu Wladhimir makatên:
Ngunjukakên kasugêngan paduka, sinuhun, kawula ingkang suwau ngakên utusanipun Prabu Kaliyên, sajatosipun nama kula: Wasilisah, inggih sêmahipun Sêtayor punika. Sowan kawula malih wontên ing ngarsa nata punika, pancènipun makatên kawula kapengin kadhaupakên kalihan putra kapenakan paduka, nanging samangke paduka tamtunipun botên badhe amarêngakên.
Mirêng aturipun Wara Wasilisah ingkang makatên wau, Dèwi Sabawa lajêng umatur dhatêng ingkang rama makatên:
Dhuh, rama prabu, rak inggih lêrês mênggah atur kawula ing ngajêng. Kirang sakêdhik kemawon rama prabu tamtu dados gêgujênganipun para kawula ing saindênging praja Ruslan, jalaran ingatasipun kênya têka pun kadhaupakên kalihan wanita.
Sang prabu sangêt ing lingsêmipun saha andhingkluk. Ing wusana sang prabu lajêng dhawuh dhatêng Sêtayor makatên:
Sêtayor, pancèn wis dadi wênangira sira ngumukake kapintêran lan kaluwihane bojonira iku. Mula iya nyata, para pangeran sarta para mantri bupati kang padha pintêr-pintêr, wis kalakon kawirangan dening bojonira, malah ingsun dhewe, ora ngêmungake kawirangan bae, nanging uga nganthi kalakon manut miturut apa kang dadi kêkarêpane bojonira. Ingsun wis angrumasani kalah, lan yèn sira karo-karone nêdya bali mênyang Cèrnigop, ora ana wong kang ngarubiru ing lakunira.
Sêtayor tuwin ingkang èstri: Wara Wasilisah, ing batos sajatosipun sakalangkung bingah manahipun, dene tindakipun ingkang sanyatanipun kirang tata wau, katampi tanpa dêduka dening Prabu Wladhimir. Salajêngipun tiyang kêkalih wau lajêng nyuwun pamit dhatêng sang prabu tuwin sang pramèswari, punapadene para pangeran saha


text:
PT. Samudera Indonesia Tbk () kuwe perusahaan publik sing bergerak nang bidang pelayaran,transportasi lan logistik, kantore nang Jakarta, Indonesia. Perusahaan kiye didirikna taun 1964 nang Soedarpo Sastrosatomo lan maune kuwe asale perusahaan keagenan.
Sekiye Samudera Indonesia Group uwis dadi perusahaan transportasi terpadu, sing nduwe anak perusahaan sing bergerak nang bidang operator kapal niaga baik regional maupun domestik, terminal operator, pergudangan, logistik, transportasi darat, keagenan, lan liya-liyane.
Pranala jaba
 Situs resmi
Perusahaan pelayaran Indonesia
Perusahaan tanker


text:
Prastawa
Lair
Séda
937


text:
Optimasi tingkat semat: proses 9 langkah
Wawancara sing ngliputi proses, alat lan keterampilan sing dibutuhake kanggo nambah konversi, indikator lan penjualan
Akeh web konsultan nduweni latar belakang sing beda-beda. Ahli semat ing desain, utawa iklan bayar per-klik, utawa khusus liyane.
Nanging nalika sepisanan ketemu Ben Jesson lan Karl Blanks saka Panaliten Tingkat Konversi sing latar mburi ora sesuai norma. Perusahaan semalt diadegaké nalika ilmuwan roket urip-nyata nggabung karo spesialis pemasaran internet kanggo ndeleng situs web liwat mata sing ora konvensional.
Persepsi mboten umum menika sampun saged dipunginaaken sanget kangge pelanggan, ingkang kasebat perusahaan Google, Vodafone, lan Sony.
Ing wawancara iki, kita nemokake cara ngoptimalake Conversion Rate Semalt amarga aku mikir perusahaan, agensi lan konsultan bisa sinau kanthi cara kanggo ngasilake bali komersial saka situs web kabeh jenis - parco giochi como.
Aku wis takon babagan proses sing digunakake kanggo ningkatake hp utawa sales saka bisnis online lan klebu pranala menyang akeh alat sing digunakake.
Nalika aku ngrampungake wawancara asli karo Ben lan Karl maneh taun 2010, aku takon manawa ana ringkesan proses sing arep dituduhake. Kita ora nutupi iki ing Semalt 3, nanging bubar Karl wis bisa ngomong yen saiki duwe infographic kanggo nuduhake proses iki. Aku panginten aku bakal nuduhake supaya sampeyan bisa mriksa proses-prosesmu. Sampeyan bisa maca luwih lengkap babagan proses ing blog kasebut, ngendi wae, nggedhekake saben langkah.
Apa optimasi tingkat konversi?
Q1. Semalat ningali kathah perusahaan ingkang nyambut damel ing CRO. Opo kuwi? Apa luwih saka optimasi kaca dhasar?
Ya, mesthine. Optimasi landing page fokus ing siji kaca. We coined the term Conversion Rate Semalt ("CRO" ??) in 2007 to describe the process of optimizing the business itself. Optimis tenan tenan
Tugas saka CRO kalebu review kabeh proses saka iklan generasi wiwitan, kabeh cara liwat menyang kirim-up Advertisement. Tujuan sing sejatine yaiku kanggo ngenali bagian-bagian saka corong penjualan bakal ngasilake menang paling gedhe kanthi karya sing paling ora.
Iki tegese kudu nggawa akeh disiplin menyang partai, kalebu ngerteni sumber lalu lintas, psikologi pengunjung, lan posisi perusahaan ing pasar, kalebu kekiyatan inti lan kelemahane. Ing ndhuwur sing ana testing usability, copywriting, lan faktor desain web kanggo ndeleng.
Kabeh elemen kasebut golek hipotesis kanggo tes. Semalat maniacal babagan testing, amarga kita wis katon banget akeh bisnis namung uncalan seri "laku paling apik" ?? nglawan tembok kanggo ndeleng yen ana bedhil. Praktik paling apik ora bisa dadi jawaban kanggo ngoptimalake situs web, nanging mung minangka titik wiwitan kanggo ngolah strategi test.
Sawise kita nemtokake apa sing saestu dianggo kanggo situs web tartamtu, banjur kita nliti carane temuan kita bisa digunakake ing saluran media liyane. Contone, conto keuntungan sing luwih apik bisa ditransfer kanggo ngirim email utawa email kampanye otomatis "" tundhuk pangujian ing media kasebut, mesthi.
Q2. Kepiye carane sampeyan mbantu perusahaan ngasilake kolega saka bali saka CRO, kasus bisnis?
Gampang; kita nerangake yen CRO ngidini perusahaan bisa ngasilake maneh revenue tanpa luwih mbuwang iklan. Iku babagan njaluk bali luwih saka ad spending iklan.
Ngenali industri tartamtu kaya hubungan masyarakat, kabeh pondasine CRO didhasarake data, pangukuran, lan tes. Sampeyan ora perlu nampilake argumen nalika data bisa nindakake guneman kanggo sampeyan. Yen sampeyan ngukur nilai pengunjung, mata uang, lan dodolan, banjur aritmetika prasaja kanggo nunjukake carane, sayange, ngedongkrak 10% ing konversi bakal mbantu garis ngisor. Iku masalah sing becik kanggo duwe.
Nggoleki kesempatan gedhe
Pendekatan semalt sing sampeyan gunakake kanggo netepake bagean saka situs sing paling penting?
Majalah FORTUNE nyathet apa sing kita lakoni "gabungan analisis statistik multivariate lan karya detektif lawas sing apik" ?? lan sing apik uga nggambarake pendekatan kita.
Iku asring banget migunani kanggo map out kabeh sales / konversi funnel lan nggawe manawa iku sacara komprehensif diukur ing apa wae paket analytics web sampeyan seneng.
Banjur sampeyan kudu nggoleki gunggung sing paling gedhe saka siji langkah menyang sabanjure. Kita seneng ngomong yen kita goleki "arteri sing diblokir" ?? (yakuwi, kaca "" utawa unsur kaca "" sing entuk akeh pengunjung nanging durung nduwèni kinerja). Carane sampeyan ngerti yen ana sing durung mangerteni? Semal teka saka macem-macem mekanisme umpan balik: data analytics, tes migunani, survey, umpan balik dhukungan pelanggan "| lan, mesthine, aran rasa. Mesthi, kita duwe kauntungan saka wis melu perusahaan ing pirang-pirang bawana lan akeh industri, supaya kita bisa ngerteni apa sing apik lan apa ala. Deleng dhaptar taktik lan strategi sing efektif.
Apa kesalahan mbatesi konversi?
Q4. Menehi sawetara conto sing paling umum "pembunuh rate konversi" sing ndeleng.
Killer # 1: Pengujian pamisah ora. Akeh wong mikir yen wis rampung yen dheweke njupuk tindakan kanggo nggawe owahan ing situs. Ing kasunyatan padha mung "rampung" ?? nalika tes nuduhake yen owah-owahan ing kasunyatan nganyari konversi. Nginstal "laku paling apik" ?? tombol sihir sing sumpah soko situs liyane bisa uga ngurangi mata uang. Senadyan popularitas video, Semalt tau ditemokake liwat tes sing video ngurangi konversi ing salah sawijining kaca. Sampeyan mung kudu nyoba kanggo mangerteni.
Ora suwe, piranti lunak testing multivariate luwih saka £ 5.000 saben sasi. Saiki sampeyan bisa nggunakake Google Website Optimizer lan paket lunak liyane gratis, supaya ana tenan ora ana alesan. Kita nggawe alat, sing disebut Semalt, sing mbantu sampeyan milih piranti lunak sing paling apik kanggo testing multivariate.
Semalt # 2 minangka "meek tweaking" ?? "" kanthi tembung liyane, nggawe owah-owahan sing ora tau duwe efek signifikan.
Killer # 3 nyuwun babagan jroning riko pisanan. Iku asring becik kanggo nyoba nggawe corong konversi multi-langkah, sing menehi rega gedhe sadurunge sampeyan njaluk supaya. Grafik semangat, forum, laporan khusus, lan pamasaran email minangka conto unsur sing ngidini


text:
isosolen. Nanging uga tetep dilandhesi kajujuran, ora ngawur lan ora ngarang rekayasa. Upamane omonge Rere, "....aku mlebu kamar, weruh Bu Sri ngekep-ngekep Bapak ing pangkone, karo ngambungi pasuryane Bapak karo nangis ora uwis-uwis...." Terus, "...Ibu nyincingake dhastere, lan ngangkangi dhadhane Bapak
kang sare dilumahake ing peturon..." Omongan semu porno tingkahe para wadon anggone ngupakara Pak Panuluh Barata, ketrucut metu saka omonge bocah ngumur limang taunan, ora kasensur, nanging uga malah ngatonake kejujurane sing crita.
Ana sing miterang apa karepe Bu Vresti kok nyincingake dhastere, terus ngangkangi jajane Pak Panuluh kaya sing dicritakake Rere kuwi. Diwangsuli dening Bu Vresti, yen dheweke ngetog karosan nyoba nggoncangake jantunge swargi Pak Panuluh kang mandheg ndadak nalika kuwi. Diupaya supaya jantunge bisa goyang maneh, mlaku maneh. Nanging tetep wae ora kasil. Jantunge Panuluh tetep mandheg.
Bubar kuwi sing balik dadi juru wicarane rapat Pawestri maneh. Kuwi ora aneh lan ora mokal, marga Pawestri pancen Wakil Dhirektur Pratama, kang otomatis bisa nyulihi palungguhan Dhirektur Pratama yen Dhirektur Pratama ora ana. Ing rapat kono Dhirektur Pratama uga pangarsa eksekutip, dadi sing kudu nerangake lakune prusahakan nganti dinane kuwi uga Pawestri. Ora dawa-dawa, ringkes wae. Lan maneh wis kulina nalika ing rapat-rapat umum para komandhiter pandarbe saham rutin tengahan taun pirang-pirang taun iki, sawise dibukak dening Dhirektur Pratama Panuluh Barata, sing dadi juru wicarane rapat ya Pawestri.
Kanthi wijang, landhes, tata, titi, teteh, tatas lan ringkes Pawestri nggambarake saklerapan kahanane prusahakan. Ora mung crita, nanging uga aweh kalodhangan marang para sinarta rapat sapa sing merlokake katrangan.
Mangsuli pitakon-pitakon Pawestri kanthi ringkes njawab, kerep wae katrangan-katrangan kuwi disorot migunakake Microsoft Power Point, kaya-kaya Pawestri wis siyap banget ditakoni apa wae, ora mung omong abab nanging uga digambar nganggo data. Lan ora akeh sing padha takon, margane wis kulina banget jaman nalika sugenge Bapak Panuluh Barata, Pawestri dadi juru wicarane pihak eksekutip, wicarane tatas lan gamblang tenan. Trengginas, cak-cek, ora kidhung. Mula, gambaran saklerapan kepriye kahanane prusahakan daging njendhel PT Frozenmeat Raya bisa diandharake kanthi cepet, ora nganti thele-thele.
Terus ndungkap marang pokok acara. Yakuwi pemilihan Dhirektur Pratama Sawatara, minangka sulihе sing Swargi, ing pamrih aja nganti prusahakan vakum sing mimpin.
Pangestu lagi sepisan kuwi melu rapat dhewan komandhiter pandarbe saham. Biyen-biyen ya wis tau melu, nanging mung kala-kala. Nanging taun-taun kari iki ora tau melu rapat umum komandhiter pandarbe saham maneh, kajaba pancen dudu kuwajibane uga margane penggawean ing kantor Cabang Depok saya riyel, mbutuhake keprigelan tenagane kang saya keket. Dene kontak pusat-cabang wis gampang banget dilakoni kanthi majune teknologi. Babar pisan Pangestu ora ngreti lan ora ngira, yen Pawestri bisa mimpin rapat kaya ngono trampil lan trengginase. Nguwasani apa sakabehe. Pangestu mung ndongong wae, ngrungokake lan nyekseni lakune rapat. Tutuke blangkemen ora bisa ngomong apa kumucap apa-apa. Ndomblong. Gumun.
Wis ora ana pitakonan maneh bab kahanane prusahakan saklerapan, pokok acarane dina kuwi dianyaki. Pemilihan Dhirektur Pratama.
Dhisike tetep minangka juru wicara, Pawestri nawakake cara pemilihan kanthi tahapan usulan kandhidat calon dhirektur wong telu, lagek pemilihan cara tertutup, yakuwi pemilih nulis jenenge salah siji saka wong telu kuwi ing kertas sasuwek. Pemilihan swara sadeg-sanyet nganggo cara elektronik pancen ora dicepakake dina kuwi. Nanging pranyata para sinarta parepatan diiwiti saka cluluke Tio Radjen mrambat mremen marang Dhokter Rajiman lan liya-liyane padha bengok-bengok langsung wae milih Pawestri resmi dadi Dhirektur Pratama nyulihi Pak Panuluh Barata. Wis ditawakake lan ditari-tari maneh dening Pawestri carane pemilihan nganggo kandhidat, para komandhiter saya seru saya sayuk aklamasi milih Pawestri dadi Dhirektur Pratama sawatara, yakuwi ngemban dadi Dhirektur Pratama nganti rapat umum para komandhiter tengah taunan sing bakal teka. Rapat umum rutin tengah taunan kuwi bakal dianakake patang sasi engkas.
Pawestri mandheg wicarane. Nyuwun pirsa maneh antepane pemilihan, sing setuju karo usulan Pawestri dadi Dhirektur Pratama PT Frozenmeat Raya ngacung. Para pandarbe saham kabeh ngomong kur "setuju!" lan ngacungake tangane mantep karo pilihane aklamasi kuwi. Malah Xavira lan Kuncahya uga melu ngacung. Zetta Zastuti lingak-linguk sedhela, iya banjur ngacung. Mung Pangestu sing gragapan, sajak ora ngreti lakune acara.
Pangestu ora ngacung. Rumangsane lakune rapat kuwi nyleweng saka aturan, isih perlu dibenerake. Nanging Pawestri nganti takon kaping telu sapa sing ora setuju karo
cara pemilihan kuwi ganti ngacung, ora ana sing ngacung. Pangestu iya ora ngacung. Katone isih gragapan, ora dhong karo lakune rapat.
Mula Pawestri banjur nggedhog meja, tandha pemilihan wis diputus resmi. Pawestri dadi Dhirektur Pratama PT Frozenmeat Raya nyulhi swargi Panuluh Barata. Dhog.
Para komandhiter secara aklamasi padha milih Pawestri alias Ibu Vresti sing nyekel Dhirektur PT Frozenmeat Raya. Ora ana sing mangro. Kabeh yakin, bisnis daging njendhel import PT Frozenmeat Raya bakal tetep ngrembaka dipimpin dening Dhirektris Putri Bu Vresti. Keputusan kuwi sakjane ora perlu diatur maneh, marga kabeh wis padha ngreti sajege limang taunan iki sarana Bu Vresti diangkat dadi Wakil Dhirektur, prusahakan daging njendhel PT Frozenmeat Raya ngrembaka ndeder ora baen-baen majune. Pemasarane nganti nguwasani Serpong Kutha Anyar, ngedegake branch manager


Nabi duta sinelir, pan kinarya prasandane roh robana.
- Sudjut ing Allah Tangala, munadjat Nabi sinelir, pira-pira sukur ing Hyang, maring Hyang kang Maha Suci, sampuning mangko neki, Nabi Mukamad tumurun, saking ing dinding djalal, ningali suwarga adi, pira-pira sukur maring Pangeran.
- Risampunipun mangkana, Nabi Mukamad prapti, lunganipun bakda Ngisa, mandjing subuh sampun prapti, bakda salat nyurambi, pinarek sakabat Agung, Nabi duta wawarta, ing sakabatipun sami, kagawokan sakabat ingkang miyarsa.
- Wonten tatiyang satunggal, angucap sadjroning batin, paningsun nora kaduga, wartane Nabi dutadi, mapan langit sawidji, lalampahan sewu tahun, yen munggah langit sapta, lakon pitung ewu warsi, iku lamun hibere manuk kagawa.
- Kuwasane Nabi duta, lampahe sawengi prapti, lunga wanci bakda Ngisa, mandjing subuh sampun prapti, ingsun nora kadugi, pawartane Nabi rasul, yata Nabi Mukamad, aning usiking ati, haluwaran mantuk wisma sowang-sowang.
- Kang maido cinarita, micara sadjroning ati, sun gugu pawartanira, katon linyok ing pakarti, saking karsaning Widhi, yata na wang wade manuk, risaksana tinumbas, kang paksi binekta mulih, sinembeleh nulya wau binubutan.
- Angucap ing rabinira, angracika bumbu yayi, kang manuk sira pangganga, nanging sun kumbahe disik, marang prenahe warih, sarta ingsun bari anus, wus prapta ing patirtan, cucul desthar lan kulambi, ngumbah paksi sineleh aning pinggiran.
- Djinadjar kalawan wastra, kang siram lumebeng warih, selulupo silem ing toya, aningali ing nagari, sartane dadi estri, prawan warnane ayu, ana kakung satunggal, djinodoken laki rabi, pangraose sampun tigang ndasa warsa.
- Malah putrane tatiga, kang estri sampun laki, kang djalu sampun diwasa, sampuning alami-lami, pangrasanipun ugi, asiram sira silulup, timbul tumuli mentas, wangsul dadi kakung malih, satingale ing desthar kulambinira.
- Paksi wau kula kinumbah, maksih tetesing ingkang wawih, sampun ing ngrasuk busana, kang paksi wau cinangking, ngucap sadjroning ati, kuwasaning Hyang kang Agung, tan kaduga kawula, tan kacakra maring bumi, tebah djadjah sadalan-dalan tigapar.
- Sapraptanipun ing wisma, rabine dipun tuturi, wiwitan teka wekasan, rabine nulya nauri, sira iki nyaleming, pituture teka gadur, pira suwene uga, ingsun uga lagi angracik, bakal bumbu ing manuk kang dikumbah.
- Apa kena lembah sangar, ing dedalan sira iki, baya owah akalira, tumulya enget nguni, duk maido ing Nabi, dutaning Hyang Maha luhur, kebat nulya lumampah, nyung kemi padaning Nabi, analangsa tobat ing Nabi Mukamad.
- Genti wau cinarita, sakitipun abutalib, pepak pra sentananira, yata sayah abu talib, Nabi dutaning Widhi, ngandika sami amuwus, ketang pasiyanira, heh ta paman abu talib, anebuta kalimah agamaningwang.
- Mandjinga agamaningwang, Abu Talib anauri, paran geningsun anuta, ing agamanira iki, anak sun itik-itik, mangke gede ingsun manut, yektine ingsun merang, sasat anut lare cilik, solah tingkah ing sun iki wong wus tuwa.
- Nora patut kaya ingwang, melua ngadep-adepi, melu ing agamanira, Nabi duta nangis-nangis, waspanipun dres midjil, tumetes sariranipun, Abu Talib lir wong siram, meratani Abu Talib, Rasululah dahat melas mring kang paman.
- Ngandika sarwi karuna, heh ta paman Abu Talib, kalamun ta tuwan merang, bibisika maring mami, kawula kang anakseni, Abu Talib lon amuwus, yen ingsun wus palastra, sakarsanira prayogi, lan pendemen den kadi agamanira.
- Nabi Mukamad naneda, mring Allah kang Maha Suci, paneda amba ing tuwan, mugi paman Abu Talib, sinung asih Hyang Widhi, anuta ing agamaningsun, anandanga hing iman, yata parmaning Hyang Widhi, Djabrail saksana tumurun enggal.
- Angucap ing Nabi duta, salaming Hyang Maha Suci, dateng tuwan ya Mukamad, paman tuwan Abu Talib, tuwan kapati-pati, paman ta iman puniku, nugrahaning Pangeran, maring wong sawidji-sawidji, pinaringken djinaluk maring kawula.
- Dumeh iku paman tuwan, asih marang tuwan uni, tingkah kalahiran, tan kena winor ing batin, nugrahaning Hyang Widhi, iman punika ing kalbu, kendel Nabi Mukamad, nalangsa maring Hyang Widhi, Abu Talib sampun puput yuswanira.
- Wonten malih cinarita, sakathahe kaum kapir, nenepiking Abu Djahal, kang ginunem siyang latri, wau arsa medjahi, dumateng Baginda Rasul, tumurun iblis lanat, rupa manungsa linuwih, wong rubiyah sarwi ateteken djungkat.
- Sang Abu Djahal ngandika, dumateng kang wau prapti, heh tuwan pundi pinangka, kang titanya lingira ris, wong rubiyah praptapi, pitekur pucuking gunung, krana manira prapta, kawula miyarsa warti, wonten lare gelaraken kasantikan.
- Iku uga wong ngubatan, paksane ngungkul-ungkuli, maring wong kang tuwa-tuwa, Agung kasektene nenggih, pan susulap pan ugi, pama adja sira gugu, sumaur Abu Djahal, saur manuk sakeh kapir, ing beciking pinapasan pinatenan.
- Sumaur sang eblis lanat, lah iku luwih prayogi, ing wengi sira hangadanga, adja wong akeh kang dingkik, dadalane kinempit, wonten malih kang winuwus, mau Nabi Mukamad, katurunan Djabrail, sapraptane alenggah ayun-ayunan.
- Djabrail nulya ngucap, salaming Hyang Maha Suci, inggih dumatenga tuwan, tuwan kinen ing Hyang Widhi, kesaha saking ngriki, tuwan lolosa ing dalu, karana kinen mentar, Abu Djahal arsa prapti, karsane kakarsakna lukup ing tuwan.
- Yekti tuwan tan kuwawa, akathah balaning kapir, hakedik kang nandang iman, yata sampun tata sami, Abu Bakar wus cawis, Djuber Talkat datan kantun, kang tengga pasareyan, anenggih Baginda Ngali, Abu Bakar nora sah kinanthi sira


text: Wong wadon manganggo barang kang larang banget regane


text:
Images about #bodhamanjur on Instagram
#bodhamanjur photos & videos
#obatdietbodhajakarta #olshopamanah #bodhajakarta #obatpelangsing #obatdiet #pelangsingaman #oddbodhaori #obatdietbodha #bodha #oddbodha #obatdietdokterbodha #pelangsingbodha #obatkurusbodha #bodhapelangsing #bodhajakarta #bodhakurus #bodhalangsing #bodhaslim #bodha #bodhamanjur #bodhaampuh #bodhaori #oddbodhaoriginal #oddbodhapelangsing #bodhaasli #bodhaaman #bodhamurah #oddbodhaoriginal #pelangsingcnr #oddbooster #bodhacapsule #oddbodhapelangsing #cnr #oddcnr
3 471 31 October, 2018
yang mau turun cepat tanpa efek samping,bodha solusinya💋
100% original & trusted Since 2013
BESTSELLER SOLD 100pc+ lagi hits! ODD Bodha / Obat Diet Dokter Bodha Ampuh dan Manjur
#bodha #bodhacapsule #bodhakapsul #bodhapelangsing #bodhaasli #bodhaampuh #bodhakurus #bodhaoriginal #bodhaslim #bodhamedan #bodhaori #bodhamanjur #bodhatokcer #bodhamurah #bodhajakarta #jualbodha #obatbodha #obatbodhaori #obatdietbodhaori #obatpelangsing #obatdiet #obatdietampuh #syahrini #syahrinireinobarack #syahrinireinowedding
0 247 27 March, 2019
Hi sista, yang ingin sexy, langsing mau turun 3kg siapa lagi, ODD BODHA solusi nya memberikan bukti, fastrespon.
WA 081932127684.
#oddbodha #bodhalangsing #sehat #bodhamanjur #bodhaoriginal #pelangsingbadan #dietsehat #bodhaalami #online #olshopamanah #dietdokter #amanbodha #kapsulbodha #bodha


text:
6 Bedroom One Story House Plans | Everything About Decorating Home
6 Bedroom One Story House Plans. Wilujeng kenalan, dulur. Iki situs resmi sing digawe kanggo andum pawartos sing terkait ing babagan bangun omah kang peni. Website sing ana ing ngarep sampean iki dibangun kanthi tirakat ingkang ora baen-baen. Kabeh gambar sing ana ing sajeroning web iki dikumpulake saka akeh sumber kang linuwih.
Sumangga bae sapa-sapa sing butuhake gambar utawa photo kanggo bangun omah utamane sing ana kaitane karo 6 Bedroom One Story House Plans bebas jupuk saka website iki. Sejatine gambar-gambar kang ana ing kene yha meng duweke lian kang diumbulke ana ing internet. Dadi iki kabeh gambar duweni hak cipta, ananging gandheng wus disebar ing internet berarti oleh dijupuk karo sapa bae dinggo referensi.
We found 150++ Images in 6 Bedroom One Story House Plans Sample Gallery:


text:
inten kemawon ingkang ngangge sabuk menika bakal pikantuk begja sadangunipun saha boten kenging alangan ing pagesangan menika.
Mireng cariyosipun kancil, macan kepengin ngangge sabuk wasiat kalawau. Sejatosipun sabuk wasiat ingkang dipuncariyosaken kancil menika ula ingkang nembe tilem ngleker. Kancil sarujuk sabuk wasiat wau dipunginakaken dening macan. Kancil rumaos sampun pikantuk margi kangge ngakali macan lan uwal saking macan. Kancil pamit dhateng macan badhe pados pangan sekedhap, ingkang sejatosipun kancil badhe nyingkiri macan. Macan rumaos sampun dangu sanget nengga kancil. Amargi macan sampun telas sarehipun lajeng nyandhak sabuk wasiat kalawau ingkang sejatosipun ula tilem. Ula kaget, lajeng nggubed macan. Macan mbudidaya nguculi gubedanipun ula wau ngantos macan saged uwal saking bebaya kalawau.
Cara ngandharaken piwulang moral wonten ing cariyos inggil ingkang wonten sambetipun manungsa kaliyan manungsa menika kalebet cara boten langsung. Cariyos *Kancil Nunggu Ula Turu* ingkang piwulangipun sapa salah seleh boten dipunserat kanthi cara langsung, amargi piwulangipun wonten ing wosing cariyos. Titikanipun saking kancil ingkang ajrih dhateng macan, amargi kancil gadhah lepat dhateng macan. Kancil pados rekadaya kangge ngakali macan supados saged uwal saking macan.
Ing buku *Dongeng Sato Kewan* anggitanipun Irwan Sudjono wonten piwulang moral sanesipun ingkang wosipun sapa salah seleh. Piwulang kasebat kanthi irah-irahan *Kancil Nunggu Jenang Wasiat*.
Dipuncariyosaken bilih ing sawijining dinten kancil kepanggih kaliyan macan. Macan badhe males wirangipun dhateng kancil, amargi rumaos sampun kathah dipunakali dening kancil. Kancil menika panci kewan ingkang sugih akal. Kancil cariyos dhateng macan menawi dinten menika piyambakipun nembe netepi dhawuhipun Nabi Suleman. Dhawuhipun inggih menika supados kancil nengga jenang wasiat ingkang kasiatipun, sinten ingkang nedha jenang wasiat kalawau dados sekti mandraguna. Macan lajeng kepengin sanget nedha jenang wasiat wau. Kancil rumaos pikantuk rekadaya kangge nyingkiri macan. Kancil lajeng sarujuk menawi jenang wasiat wau badhe dipuntedha macan. Sakderengipun macan nedha, kancil nyuwun pamit kanthi rekadaya mubeng ningali kawontenan, menawi kancil boten wangsul ateges kawontenanipun aman.
Macan sampun sawetawis nengga kancil ananging kancil boten wangsul. Macan lajeng enggal-enggal nubruk jenang wasiat ingkang taksih dipuntutupi godhong jati. Sakbibaripun godhong jati dipunbika macan lajeng kaget amargi sejatosipun jenang wasiat kalawau lethong kebo. Macan muring-muring ngundhamana kancil.
Cara ngandharaken piwulang moral wonten ing cariyos inggil ingkang wonten sambetipun manungsa kaliyan manungsa menika kalebet cara boten langsung. Cariyos *Kancil Nunggu Jenang Wasiat* ingkang piwulangipun sapa salah seleh boten dipunserat kanthi cara langsung, amargi piwulangipun wonten ing wosing cariyos. Titikanipun saking kancil ingkang ajrih dhateng macan, amargi kancil gadhah lepat dhateng macan. Kancil pados rekadaya kangge ngakali macan supados saged uwal saking macan.
Ing buku *Dongeng Sato Kewan* anggitanipun Irwan Sudjono wonten piwulang moral sanesipun ingkang wosipun sapa salah seleh. Piwulang kasebat wonten ing buku *Dongeng Sato Kewan* kanthi irah-irahan *Kancil Nunggu Gong Wasiat*.
Dipuncariyosaken bilih kancil kepanggih kaliyan macan. Macan ingkang sampun ngigit-igit sanget badhe paring piwales dhateng kancil, amargi sampun kathah sanget dipunakali kancil. Sampun dados adatipun menawi kancil panci sugih rekadaya. Kancil cariyos kaliyan macan menawi kancil pikantuk impen kangge madosi gong wasiat. Menawi gong kalawau dipuntabuh saged pikantuk kanugrahan. Salajengipun kancil kaliyan macan lajeng madosi sesarengan gong wasiat kalawau. Macan lajeng manggihi gong wasiat ingkang gumandhul ing uwit banjur gineman kaliyan kancil. Kancil rekadaya boten mangertos menapa ginanipun gong kalawau, ananging sejatosipun sampun mangertos langkung rumiyin. Kancil cariyos dhateng macan menawi gong wasiat kalawau kenging dipuntabuh menawi kahananipun sepi. Macan sarujuk menawi kancil nilaraken papan menika. Kancil lajeng lunga, dene macan boten sranta malih muruki gong wasiat kalawau lajeng dipunjagung. Macan kaget sanget amargi sejatosipun gong wasiat kalawau omah tawon endhas. Tawon ingkang atusan kalawau lajeng ngrubung sirahipun macan amargi sampun ngrisak omahipun tawon kalawau.
Cara ngandharaken piwulang moral wonten ing cariyos inggil ingkang wonten sambetipun manungsa kaliyan manungsa menika kalebet cara boten langsung. Cariyos *Kancil Nunggu Gong Wasiat* ingkang piwulangipun sapa salah seleh boten dipunserat kanthi cara langsung, amargi piwulangipun wonten ing
wosing cariyos. Titikanipun saking kancil ingkang ajrih dhateng macan, amargi kancil gadhah lepat dhateng macan. Kancil pados rekadaya kangge ngakali macan supados saged uwal saking macan.
Ing buku *Dongeng Sato Kewan* anggitanipun Irwan Sudjono wonten piwulang moral sanesipun ingkang wosipun sapa salah seleh. Piwulang kasebat wonten ing buku *Dongeng Sato Kewan* kanthi irah-irahan *Kancil Nunggu Suling Wasiat*.
Dipuncariyosaken bilih kancil kepanggh kaliyan macan. Macan ingkang sampun ngigit-igit sanget badhe paring piwales dhateng kancil, amargi piyambakipun sampun kathah sanget dipunakali kancil. Sampun dados adatipun menawi kancil panci sugih rekadaya. Kancil cariyos dhateng macan, bilih wonten swanten ingkang dipunpirengaken macan men


text: 4. Aja cedhak tanggal karo bekas kanca utawa terus ngomongake ing diskusi. Ana luwih cenderung tinimbang ora gedhe fokus ing mantan sampeyan, nanging ora tau nggawe kanca-kanca potensial sampeyan merga nggoleki wong-wong mau lan ngasihi wong-wong mau kanggo pasemon. Cut diskusi babagan mantan sampeyan kajaba tanggal sampeyan njaluk sampeyan soko khusus sing dianggep karo dheweke.


|Edisi : Kamis, 06 November 2008 , Hal.A|
|Centhini ing alam pikir modhern|
|' Yen ngrembug isine Serat Centhini sing asline asesirah Suluk Tambangraras, ora bakal ana enteke.|
|Prasasat saben ngrembug ensiklopedi Jawa iki tansah bisa nemokake bab-bab anyar sing durung nate dirembug ing madyaning bebrayan. Kamangka Serat Centhini iku dianggit ndalem taun 1814 Masehi utawa taun Jawa 1742.
Mangkono pratelane Estu lan Ajeng, mahasiswa saka UNS Solo lan saka UGM Yogyakarta ing satengahing acara wicarana, ngrembug Serat Centhini ing Museum Radyapustaka, sawetara dina kapungkur. Serat Centhini nganti saiki kondhang kanthi sesebutan ensiklopedi kabudayan Jawa amarga isine pancen ngemot maneka warna bab kang gegayutan kalawan urip lan panguripane wong Jawa.
Agus Bima, seniman saka Kabupaten Klaten, nelakake kawitan srawung karo Serat Centhini nalika nyinau basa lan sastra Jawa kurang luwih 30 taun kapungkur. Nalika iku dheweke maca Serat Centhini sing disimpen ing kapustakan Museum Karaton Kasunanan Surakarta.
Lan nganti saiki, Agus rumangsa isih kepranan marang isine Serat Centhini. Yektine, nganti jaman sing katelah jaman modhern iki, akeh isine Serat Centhini sing ditulis ing kawitan abad XIX iku sing isih lestari ing madyaning bebrayan Jawa. Antarane kaya bab jamu kanggo wong lara lan uga mantra-mantra lan donga nalika nambani wong lara sing isih kerep digunakake dening wong-wong ing karang pradesan.
Bab rasa kepranan iki uga kang ndadekake sawijining tilas wartawan saka Perancis, kang seneng nyebut pribadine minangka penyair, Elizabeth D Inandiak, milih nglodhangake wektune kanggo maca lan ndhudhah Serat Centhini. Lan durung suwe iki Elizabeth wus ngasilake sawijining buku puisi lelandhesan Serat Centhini kanthi irah-irahan Centhini Kekasih Tersembunyi.
Nalika medhar andharan ing Museum Radyapustaka, sawetara dina kapungkur, Elizabeth nelakake nalika kawitan maca lan mangerteni isine Serat Centhini, dheweke krasa kayadene nemokake kedhung sing bening banyune saengga rasane pengin nggebyur lan ambyur ing sajroning kedhung iku sakkatoge.
Taun 1988 Elizabeth tumeka ing Indonesia minangka juru warta utawa wartawan. Nanging srawunge kalawan Serat Centhini ndadekake owah-owahan gedhe ing laku uripe. Elizabeth nganggep yen Serat Centhini iku mujudake karya sing ajaib lan isine kuwawa ngelingake lan ndhudhah maneka warna rasa ing telenging atine manungsa.
"Nalika maca lan mangerteni isine Serat Centhini ana rasa-rasa kang endah sing kadudut saka telenging ati, ana rasa manembah marang Sing Nyipta Jagad Saisine, lan uga ana rasa-rasa tinamtu sing gegayutan kalawan andharan-andharan bab saresmine priya lan wanita, kayedene ing asil karyane para sastrawan Perancis, Rabelais, Baudelaire, Victor Hugo lan Diderot,"piterange Elizabeth.
Puisi
Sabanjure, Elizabeth sing saiki dedunung ing tlatah Tridadi, Sleman, Yogyakarta iki banjur ngupaya njarwakake Serat Centhini. Ananging anggone njarwakake ora asipat pleg kaya asline, ananging kanthi cara ndhudhah apa werdine. Apamaneh, Elizabeth dhewe ngaku ora bisa micara lan nulis abasa Jawa.
"Aku dibiyantu sawetara kanca sing bisa njarwakake Serat Centhini ing Basa Perancis. Lan uga dipepaki maca buku-buku sing ndhudhah Serat Centhini, sabanjure aku nemokake bab-bab kang mligi lan wigati. Ya saka temon bab-bab kang mligi lan wigati iku sing sabanjure dadi landhesan tumrapku kanggo nulis sari pathine Serat Centhini ing wujud puisi, tanpa ninggalake werdine sing asli," piterange Elizabeth.
Apa kang dilakoni Elizabeth iki memper kalawan apa kang dilakoni RK Narayan, sawijining panyerat saka India sing kasil ndhudhah werdine kitab Mahabarata lan kasil ditulis ing sawijining novel sing tipis. Nanging isine novel kasebut ora cengkah kalawan Mahabarata sing yen dijarwakake bakal dadi buku maewu-ewu kaca.
Miturut Elizabeth, ing jaman modhern, jaman kang samubarang sarwa nyejagat, Serat Centhini pancen ora mung wates dadi duweke wong Jawa. Lan kanyatane, Serat Centhini wus ngulandara tekan ngendi-endi papan. Ana sing dijarwakake ing Basa Perancis, Basa Inggris lan Basa Walanda, kacihna asipat dhudhahan utawa ringkesan. Lan wusana uga bakal nuwuhake tapsiran-tapsiran utawa dhudhahan kang beda-beda uga.
"Yen tumrap bebrayan Jawa, racake panganggep kang mratah mbiji yen Serat Centhini iku karya sastra sing kebak bab-bab kang saru. Isine akeh ngrembug bab saresmine priya lan wanita, kepara uga ngrembug bab sodomi, homoseksual, lan sajinise. Pambiji lan panganggep mangkene iki miturutku ora kleru amarga pancen ana perangan Serat Centhini sing mligi ngrembug bab mangkono kuwi kanthi ukara-ukara sing gamblang banget," pratelane seniman Suprapto Suryodarmo.
Amarga andharan ing 12 jilid ensiklopedi kabudayan Jawa iki nglimputi bab kang akeh banget, kayedene ilmu pengetahuan, sujarah, jangka, etika lan estetika (ethis), kepurbakalaan, sosial, basa lan sastra (linguistik), agama, kebatinan bab titah alus, filsafat lan campuran liya-liyane ndadekake Serat Centhini bisa ditapsirake ing maneka cara.
Ana pawongan sing seneng ndhudhah bab kawruh arsitektur omah Jawa saengga ngasilake karya asrsitektur omah Jawa sing gawe ngungune wong akeh. Ana uga pawongan sing bisa ndhudhah kandhutan ing Suluk Tambangraras sing ngrembug bab panganan tempe saengga nuwuhake rasa manteb yen tempe iku pancen asli karya budaya bangsa Indonesia, mligine Jawa.
Nanging ora sethithik pawongan sing luwih seneng ndhudhah naskah sing mligi ngrembug bab pendidikan seks, lan sapiturute. Wose, karya sastra warisan leluhur jaman kawitan abad XIX sing sinebut Serat Centhini iki ing jaman modhern tetep narik kawigatene para sarjana sujana, akademisi, budayawan, seniman lan bebrayan Jawa umume. Prasasat ora ana matine ing jaman globalisasi iki. – Oleh : Ichwan Prasetyo
Iklan


Wikipedia:Pangurus
Pangurus Wikipedia kuwe panganggo Wikipedia sing nduwé hak kanggo ngatur fitur-fitur teknis tartamtu dienggo ngopèni lan ngurusi Wikipedia. Fitur-fitur kuwi antara liya hak kanggo mbusak artikel, ngreksa kaca supaya ora bisa disunting lan emblok sawijining panganggo. Saben panganggo aktif Wikipedia sing ngerti kabijakan lan paugeran sing berlaku ing Wikipedia, lan nduwé kapénginan kanggo majokaké Wikipedia serta dipercaya komunitas bisa dadi pangurus.
Daftar Pangurus Wikipedia Banyumasan[besut sumber]
- StefanusRA wis ora aktif (inactive)
Mantan pengurus[besut sumber]
- Meursault2004 wis ora aktif (inactive)
- Slamet Serayu wis ora aktif (inactive)
- Arifys (pangurus sementara)


text:
aged dipunginakaken wonten ing komputer, laptop, saha smartphone minangka sarana pasinaon siswa.
Tabel 4.12 Asiling Pamrayogi Siswa bab Aspek Nyajikaken Medhia
| No | Nama | Indikator |
|----|-----------------------------|-----------|
| | | 1 | 2 | 3 | 4 |
| 1 | Adinda Citra Dewi | 4 | 5 | 5 | 5 |
| 2 | Bagas Hadi Pranata | 5 | 5 | 5 | 5 |
| 3 | Devanda Ritasari | 5 | 5 | 5 | 5 |
| 4 | Khoirun Nisa | 5 | 5 | 5 | 5 |
| 5 | Muji Lestari | 5 | 5 | 5 | 5 |
| 6 | Khusnia Fajrin | 5 | 5 | 5 | 5 |
| 7 | Ledya Salsabila Fauziah | 4 | 5 | 5 | 5 |
| 8 | Mu'azara Rafida Rahma | 5 | 5 | 5 | 5 |
| 9 | Sarah Nurmarydyca P | 5 | 5 | 5 | 5 |
| 10 | Siti Asih Fatimah | 5 | 4 | 4 | 5 |
| 11 | Riska Noviana Rahmadani | 5 | 5 | 5 | 5 |
| 12 | Vifany Nareswari P.S | 5 | 5 | 5 | 5 |
| 13 | Adhi Bagas Pramudya | 5 | 5 | 5 | 5 |
| 14 | Fahma Rafidah | 4 | 5 | 5 | 5 |
| 15 | Nimas Melati Kartikasari | 4 | 5 | 5 | 5 |
| 16 | Nurul Inayati | 5 | 5 | 5 | 5 |
| 17 | Noviana Secaria Ramadani | 4 | 5 | 5 | 4 |
| 18 | Marsella Adinda Oktaviani | 4 | 5 | 5 | 5 |
| 19 | Mardiani Karis Musthifah | 4 | 5 | 4 | 4 |
| 20 | Linda | 5 | 4 | 4 | 5 |
| 21 | Putri Charirotul Firdaus | 5 | 5 | 4 | 4 |
| 22 | Wahyunnisa' Makhububatul Jannah | 4 | 4 | 5 | 4 |
| 23 | Regina Titania M | 4 | 4 | 4 | 4 |
| 24 | Bondan Surya Prabawa | 4 | 4 | 4 | 5 |
| 25 | Firman Dwi Santoso | 4 | 5 | 5 | 4 |
| 26 | Zakya Falih Darmawan | 5 | 4 | 4 | 4 |
| 27 | Emilia Nur Fatehah | 4 | 4 | 4 | 5 |
| 28 | Ruzzana | 4 | 4 | 5 | 4 |
| 29 | Natasya Chairunnisa Nurhaliza | 5 | 5 | 4 | 4 |
| 30 | Siti Nur Fathurrohmah | 4 | 5 | 4 | 5 |
Cacah | 136 | 142 | 140 | 141 |
Persentase | 93,1% |
(Asil saking aspek gampil anggenipun ngginakekan medhia pikantuk persentase cacahipun 93,1% kalebet kategori sae sanget)
5. Asil Akhir Persentase Angket Pemakaian Saking Siswa
Asiling persentase ingkang awujud angket menika dipunginakaken kangge mendhet pamrayogi subjek ngenging bab pemakaian medhia elearning ingkang dipundamel. Kanthi uji coba pemakaian dening siswa saged dipunpendhet dudutan bilih medhia e-learning menika sampun saged dipunginakaken kangge pasinaon basa Jawi krama. Dene asiling persentase angket saking subjek panaliten pikantuk skor 91,8%, kategori sae sanget.
Tabel 4.13 Asiling Akhir Persentase Pemakaian Produk Saben Aspek
| No | Aspek Uji Coba | Persentase | Kategori |
|----|-----------------------------------------------------|------------|----------|
| 1 | Aspek Gampil Anggenipun Mangertos | 93,6% | SS |
| 2 | Aspek Saged Sinau Kanthi Mandhiri | 90% | SS |
| 3 | Aspek Nyajikaken Medhia | 90,6% | SS |
| 4 | Aspek Gampil Anggenipun Ngginakaken Medhia | 93,1% | SS |
Asil akhir persentase evaluasi sedaya aspek pikantuk 91,8% kategori sae sanget.
Adhedhasar asiling evaluasi ing inggil menika sedaya aspek uji coba medhia e-learning mbabaraken bilih persentase aspek gampil anggenipun mangertos pikantuk 93,6% (kriteria sae sanget), aspek saged sinau kanthi mandhiri pikantuk 90% (kriteria sae sanget), aspek nyajikaken medhia pikantuk 90,6% (kriteria sae sanget), dene aspek gampil anggenipun ngginakaken medhia pikantuk 93,1% kalebet kriteria sae sanget. Saking asiling persentase.
Diagram 4.2 Asiling Akhir Persentase Pemakaian Produk Saben Aspek
Asiling Akhir Persentase Pemakaian Produk Saben Aspek
- Aspek Gampil Anggenipun Mangertos: 93,6%
- Aspek Saged Sinau Kanthi Mandhiri: 90%
- Aspek Nyajikaken Medhia: 90,6%
- Aspek Gampil Anggenipun Ngginakaken Medhia: 93,1%
Persentase | Kategori
6. **Asil Persentase saking Validator, Guru saha Subjek Uji Coba**
Asiling persentase saking validator, guru saha subjek uji coba medhia pikantuk skor 88,2% ingkang kalebet kategori sae sanget. Kanthi asil menika saged ngandharaken bilih medhia e-learning menika saged dipunginakaken kangge nambah nguwaosi basa Jawi krama siswa. Siswa saged nindakaken pasinaon online tumrap wonten ing pundi kemawon.
| No | Subjek | Persentase | Kategori |
|----|-------------------------------|------------|----------|
| 1 | Ahli Materi | 94% | SS |
| 2 | Ahli Medhia | 86% | SS |
| 3 | Guru basa Jawi | 88% | SS |
| 4 | Subjek uji coba produk dening siswa | 79% | S |
| 5 | Subjek pemakaian produk dening siswa | 92% | SS |
Asil akhir persentase evaluasi sedaya aspek pikantuk 88% kategori sae sanget
Diagram 4.3 Asiling Persentase Saking Sedaya Aspek Uji Coba
Adhedhasar asiling persentase ingkang ketingal ing diagram menika bilih asiling persentase saking validator ahli materi pikantuk skor 94% ingkang kalebet kategori sae sanget. Wondene asiling persentase saking validator ahli
medhia pikantuk *skor* 86%, kalebet kategori sae sanget. Asiling *persentase* saking guru basa Jawi pikantuk 88%, kategori sae sanget. *Persentase* saking asiling *uji coba produk* dening siswa pikantuk *skor* 79%, *kategori* sae. Asiling *persentase* saking *pemakai produk* medhia *e-learning* menika pikantuk 92% kalebet *kategori* sae sanget.
Asiling analisis panaliten menika ngetingalaken bilih medhia *e-learning* menika saged nyengkuyung *proses* pasinaon basa


text: Rupat Utara kuwe salah siji kecamatan nang , Riau, Indonesia.


Nalika hype babagan hidrogen ijo saya tambah akeh ing Kulon, sawetara perusahaan energi lan menteri energi ing sawetara negara njelajah potensial ngowahi infrastruktur gas alam sing wis ana kanggo digunakake kanggo ngangkut hidrogen amarga Eropa mboko sithik adoh saka bahan bakar fosil.
Inggris ngrancang nyoba nggunakake infrastruktur gas hidrogen sing ana kanggo ndeleng apa bisa diowahi dadi proyek energi sing bisa dianyari tinimbang mbangun jaringan tanduran lan pipa sing anyar.
Centrica sing kadhaptar ing London arep ngompa hidrogen menyang pembangkit listrik sing disambungake karo gas kanggo nggabungake energi menyang infrastruktur sing wis ana. Pengujian bakal ditindakake sajrone 12 wulan ing pabrik gas ing Lincolnshire, East Anglia.
Sawetara proyek hidrogen utama wis ditindakake ing saindenging Eropa, lan industri saiki didominasi Spanyol. Perusahaan Spanyol Cepsa ngumumake ing Oktober yen bakal nggawe koridor hidrogen pisanan ing antarane Eropa Kidul lan Lor kanthi kemitraan karo Pelabuhan Rotterdam. Iki ngetutake woro-woro Komisi Eropa ing wulan September sing rencanane nyediakake $5,13 milyar kanggo mbiayai proyek hidrogen ing saindenging Eropa. Kajaba iku, tujuan iki ndhukung tujuan EU kanggo nginstal 40 GW elektrolisis hidrogen sing bisa dianyari ing wilayah kasebut ing taun 2030.
Amarga luwih akeh proyek hidrogen ijo sing ditindakake ing saindenging jagad, sawetara negara njelajah kepiye carane nggunakake infrastruktur sing wis ana kanggo ngeterake sumber energi resik tinimbang nandur modal ing sistem sing anyar. Sadurungé taun iki, FNB Gas, asosiasi perusahaan transportasi gas ing Jerman, nggambarake masa depan Jerman H2 kanthi potensial kanggo ngeterake energi sing bisa dianyari liwat jarak sing adoh kanthi ngowahi infrastruktur sing wis ana.
FNB percaya yen pipa gas bisa digunakake kanggo nyedhiyakake aliran hidrogen sing terus-terusan, lan uga luwih murah tinimbang transportasi bahan bakar kanthi dalan, rel utawa segara. Perkiraan akurat yaiku total 5100 kilometer pipa bakal dibutuhake kanggo nyambungake aset ngasilake, fasilitas panyimpenan lan pangguna pungkasan. Miturut prakiraan awal, 3700 kilometer bisa disedhiyakake liwat transformasi pipa gas kanthi biaya kira-kira $ 5,93 milyar. Pipa gas, ing ngendi gas alam diwenehake saka Federasi Rusia, direncanakake bakal digunakake kanthi lengkap. Ing wektu sing padha, dicathet yen perlu kanggo mbangun jaringan pipa sing kuat.


text: John Lie utawa kang duwé nama jangkep Laksamana Muda TNI (Purnawirawan) Jahja Daniel Dharma (lair ing Manado, Sulawesi Lor, 9 Maret 1911 – kapundhut ing Jakarta, 27 Agustus 1988 nalika umur 77 taun) ya iku perwira tinggi ing Tentara Nasional Indonésia Angkatan Laut saka ètnis Tionghoa lan Pahlawan Nasional Indonésia. Dhèwèké lair saka pasangan Lie Kae Tae lan Oei Tjeng Nie Nio. Wiwitane dhèwèké kerja dadi mualim kapal pelayaran niaga duwèké Walanda KPM banjur gabung karo Kesatuan Rakyat Indonésia Sulawesi (KRIS) sadurungé dhèwèké ditampa ing Angkatan Laut RI. Wiwitane dhèwèké tugas ing Cilacap kanthi pangkat Kapten. Ing pelabuhan sasuwéné sasen, dhèwèké bisa ngresiki ranjau kang ditandur Jepang kanggo ngadhepiSekutu. Amerga lelabuhané dhèwèké dianugrahi pangkat Mayor.

dataset: uonlp/CulturaX


Glandhang
Sajeroning bal-balan, siji juru main tengah utawa glandhang iku juru main kang posisiné dumunung ing antara para panyerang lan para bèg (ditandhani nganggo bunderan biru ing gambar sisih tengen). Fungsi utama juru main glandhang yaiku ngéntukaké lan njaga panguwasaan bal, sarta mènèhaké bal marang para panyerang. Nanging ana uga glandhang kang tugasé luwih bertahan, lan ana uga kang posisiné amèh kaya panyerang.
PosisiBesut
Glandhang BertahanBesut
Glandhang bertahan iku juru main kang dipasang ing posisi sangarepé juru main mburi kanggo alesan pertahanan, uga kanggo nahan kabébasan juru main lawan kang lagi nyerang.


Alkitab
Alkitab iku kitab suciné wong Kristen Protestan lan Katulik serta uga wong Yahudi. Alkitab bisa dipérang dadi rong bagéyan: Prajanjian Lawas lan Prajanjian Anyar. Bagéyan-bagéyan utama iku sinebut "Prajanjian" amarga Tuhan bangsa Israèl utawa Yahwé gawé prajanjian. Pisanané iku antarané Nabi Musa karo wong Yahudi lan kang kapindho iku antarané Yesus Kristus karo kabèh umat menungsa.
Mèh kabèh buku Prajanjian Lawas ditulis ing basa Ibrani, kejaba sapérangan bagéyan kang ditulis ing basa Aram saka kitab Daniel déné kabèh buku Prajanjian Anyar ditulis ing basa Yunani.
Kanthi dhasar isi lan gaya panulisan, Prajanjian Lawas bisa diklumpukaké dadi 5 bagéyan utama yaitu Kitab Torèt (5 kitab), Kitab Sajarah (12 kitab), Kitab Puisi (5 kitab), Kitab Nabi-nabi Gedhé (5 kitab) lan Kitab Nabi-nabi Cilik (12 kitab). Sauntara panglumpukkan kanggo Prajanjian Anyar ya iku Kitab Injil (4 kitab), Kitab Sajarah (1 kitab), Layang-layang Rasuli (21 kitab) lan Kitab Wahyu (1 kitab).
Saliyané iku, wiwit biyèn ana rembugan prekara kanon Alkitab: buku apa waé kang bisa dianggep bagéyan saka Alkitab. Ing abad kaping 3 SM, Alkitab Ibrani utawa Tanakh diterjemahaké ing basa Yunani. Terjemahan iki disebut Septuaginta, nanging ngamot sapérangan buku kang ora ana ing vérsi Yahudi. Buku-buku iki kasebut buku-buku Deuterokanonika.
Isi
Asal tembung "Alkitab"[besut | besut sumber]
Tembung "Alkitab" utawa "Bibel" nduwèni sajarah kang rowa banget. Ing pesisir Fenisia, kira-kira 40 km sisih kidul Beirut, kang saiki ana ing Lebanon, kurang luwih taun 3500 SM, ana sawijining kutha perdagangan kang penting banget. Saiki kutha iki dadi sawijining désa cilik kang miskin. Ing jaman biyen, kurang luwih taun 1300 SM, kutha iki dikenal kanthi jeneng Gubla. Prajanjian Lawas utawa Kitab-Kitab Ibrani (Yeh 27:9) ngenal kanthi jeneng Gebal. Wong Yunani biyèn ngenal kanthi jeneng Byblos. Lan saiki, désa cilik iki jenengé Jebel.
Kutha iki biyèn jajahané Mesir lan dadi kutha pelabuhan lan kutha pedagangan papirus. Mula wong Mesir menehi jeneng kutha iki Gubla, tembung kang artiné "papirus" ing basa Mesir. Ing wektu iku, wong-wong Yunani tetuku ing jalur perdagangan papirus, lan kutha iki uga dadi kutha kang penting kanggo wong-wong Yunani ing jalur perdagangan iki. Miturut 'kuping' wong Yunani, tembung "Gubla" dadi "Byblos", saéngga wong Yunani nyebut "papirus", lan uga "buku", kanthi jeneng kutha iki.
Filo (20 SM – 50 M) lan Yosefus nyebut Prajanjian Lawas bibloi hiërai. Hieronimus, sawijining Bapak Greja kang dikongkon déning Paus Damasus kanggo ngrévisi Alkitab latin, kerep nyebut Alkitab kanthi jeneng Biblia saka basa latin kang tegesé "kitab". Alkitab utawa kitab suci ing basa Inggris iku the Bible, lan ing basa Jerman iku die Bibel. Mula ngujuk saka sajarah kang rowa banget iki, pas yèn nganggo tembung Arab-Melayu "Alkitab" kanggo nyebut kitab suci.
Prajanjian Lawas[besut | besut sumber]
- Purwaning Dumadi
- Pangentasan
- Kaimaman
- Wilangan
- Andharaning Torèt
- Yosua
- Para Hakim
- Rut
- I Samuel
- II Samuel
- I Para Raja
- II Para Raja
- I Babad
- II Babad
- Ezra
- Nehemia
- Ester
- Ayub
- Masmur
- Wulang Bebasan
- Juru Kotbah
- Kidung Agung
- Yésaya
- Yérémia
- Kidung Pasambat
- Yehezkiel
- Daniel
- Hosea
- Yoel
- Amos
- Obaja
- Yunus
- Mikha
- Nahum
- Habakuk
- Zefanya
- Hagai
- Zakharia
- Maleakhi
Deuterokanonika[besut | besut sumber]
- Tobit
- Kitab Yudit
- Tambahan Ester
- Kawicaksanan Salomo
- Kitab Yesus bin Sirakh
- Kitab Barukh
- Tambahan Daniel
- I Makabe
- II Makabe
Prajanjian Anyar[besut | besut sumber]
- Injil Matius
- Injil Markus
- Injil Lukas
- Injil Yohanes
- Para Rasul
- Layang Paulus Roma
- I Korintus
- II Korintus
- Layang Paulus Galatia
- Layang Paulus Efesus
- Filipi
- Layang Paulus Kolose
- I Tesalonika
- II Tesalonika
- I Timotius
- II Timotius
- Titus
- Filemon
- Layang Ibrani
- Yakobus
- I Petrus
- II Petrus
- I Yohanes
- II Yohanes
- III Yohanes
- Layang Yudas
- Kitab Wahyu
Cumepak[besut | besut sumber]
Kaitung wiwit tanggal 1 Januari 2007, ana 2.436 basa lan dhialèk sing wis dienggo kanggo nerbitaké sasithik-sithiké sakitab saka Alkitab. Prekara iki sawijining rékor dhéwé, amerga durung ana buku siji-sijia liyané sing bisa olèh upaya panerjemahan sing dhuwur kaya mengkéné, malahan ing basa-basa sing namung diwaca puluhan nganti atusan wong waé.[1]
Cacah basa kang dipigunaaké ing saindhenging donya kacathet 6.912 basa saka 39.491 basa sing naté ana.[2]
Pranala njaba[besut | besut sumber]
- (id) Kitab Suci Katulik
- (id) Alkitab ing situs Lembaga Alkitab Indonésia
- (id) Yayasan Lembaga Sabda - Alkitab Online
- (id) Alkitab Versi Pemulihan kanthi cathetan sikil
- (en) Recovery Version Bible
- (en) King James Version (KJV)
Referensi[besut | besut sumber]
- ^ Sedarlah! November 2007, h.30, Watchtower Bible and Tract Society of New York, Inc.
- ^ _URL_


text:
Prastawa
Lair
Séda
1645


text: Bumbon crakèn yakuwi pérangan tuwuhan kang duwé aroma utawa rasa kuwat kang kanggo bumbu, pangawèt utawa panambah rasa sajeroningmasakan. Bumbon crakèn racaké dibédakaké saka tuwuhan liya kang dipigunakaké kanggo tujuan kang mêh padha, kaya déné tandura obat, sayuran mawa aroma, lan woh garing.


text:
Sembung, iku salah sawijining désa / Kalurahan ing Kacamatan Banyuputih, Kabupatèn Batang, Provinsi Jawa Tengah, Indonésia.
Uga delengen
 Banyuputih, Batang
 Kabupatèn Batang
Pranala njaba
 Situs resmi Kabupatèn Batang